
RAKKAAT TEOSOFISET YSTÄVÄNI! 


E rään minulle tulleen vaikutteen johdosta, josta ken¬ 
ties voisi enemmänkin puhua, meidän on näinä päi¬ 
vinä tarkasteltava teosofisen elämänkatsomuksemme 
tärkeimpiin kuuluvaa aluetta. Useinhan moititaan, että me 
kovin halukkaasti ylennymme katselemaan hyvin kaukais¬ 
ten kosmillisten kehitysten ja ihmisen välistä yhteyttä, että 
me kernaasti kohoamme henkimaailmojen alueille, liian 
usein tarkastelemaan kovin kaukaisia menneisyyden tapah¬ 
tumia ja etäisiä tulevaisuuden näköaloja ja melkein koko¬ 
naan jätämme huomioimatta sen alueen, jonka tulisi olla 
ihmisille kaikkein lähin: ihmisen moraalin ja etiikan alueen. 

Tämän meille usein lausutun moitteen johdosta on oi¬ 
kein sanoa, että ihmisen moraalin alueen tulee olla meille 
kaikkein tärkein. Mutta toisaalta on huomautettava, että 
tuntiessamme itsessämme teosofisen elämän ja teosofisen 
mielenlaadun koko merkityksen ja kantavuuden me vain 
mitä pyhimmän ujouden tunnossa saamme lähestyä tätä 
aluetta, tietoisina, että se, sitä oikeassa mielessä tarkastel¬ 
taessa, koskee ihmistä mahdollisimman läheisesti ja vaatii 
mitä vakavinta ja kunnioittavinta valmistautumista. Meille 
lausuttu, äsken luonnehdittu moite voitaisiin kenties pukea 

seuraaviksi sanoiksi: Miksi pitkiä maailmantarkasteluja? 
Mitä varten kertomuksia monien olentojen monista ilmen¬ 
tymisistä ja karman monimutkasista suhteista, kun kui¬ 
tenkin kaikkein tärkeintä elämässä on se, mitä eräs tämän 
elämän huipulle kohonnut viisas rikkaan viisaudenelämän 
jälkeen, jo sairaana ja heikkona, täytyen sallia toisten kantaa 
häntä, lakkaamatta toisti tunnustajilleen: "Lapsukaiset, ra¬ 
kastakaa toinen toistanne.” 

Kuten tunnettua, näin puhui apostoli, evankelista Jo¬ 
hannes, korkeassa vanhuudessaan, ja usein on korostettu, 
että näillä neljällä sanalla: "Lapsukaiset, rakastakaa toinen 
toistanne” on ilmaistu syvimmän siveellisen elämänviisau¬ 
den ydin, ja niinpä moni saattaisi sanoa: Mitä varten siis 
kaikki muu, kun hyvä, kun ylevät siveysihanteet voidaan to¬ 
teuttaa niin yksinkertaisella tavalla kuin näiden evankelista 
Johanneksen sanojen hengessä? 

Rakkaat teosofiset ystäväni! Erästä asiaa ei oteta 
huomioon, kun edellä esitetystä aivan oikeasta tosiasiasta 
johdetaan väite, että ihmisille riittää tieto, jonka mukaan 
heidän on rakastettava toinen toistaan. Ei nimittäin oteta 
huomioon sitä, että apostoli Johannes lausui nämä sanat 
rikkaan viisaudenelämän lopulla, elämän, jonka tuloksena 
oli syvällisimmän ja merkityksellisimmän evankeliumin 
syntyminen. Ei oteta huomioon, että hän soi itselleen oi¬ 
keuden lausua nämä sanat vasta sitten, kun hänellä oli ta¬ 
kanaan valtavan suuriin tuloksiin johtanut rikas viisauden- 
elämä. Niin, rakkaat teosofiset ystäväni, kenellä on takanaan 
sellainen elämä kuin hänellä, hänellä on lupa lausua kaikki 

se, mitä ihmissielut voivat Johanneksen evankeliumin sy¬ 
vien viisauksien ääressä tuntea, äsken mainituin lyhyin sa¬ 
noin viisautensa viimeisenä päätöksenä, joka suunnattomis¬ 
ta sielunsyvyyksistä virtaa myös toisten sydänten ja sielujen 
syvyyksiin. Mutta ken ei ole sellaisessa asemassa, hänen tu¬ 
lee maailmansalaisuuksien perustuksiin syventymällä ensin 
hankkia itselleen oikeus ilmaista korkeimmat siveystotuu- 
det niin yksinkertaisella tavalla. 

Niin kulunut kuin onkin lause: ”Jos kaksi sanoo samaa, 
ei se sittenkään ole samaa”, se edellä esitettyyn katsoen patee 
aivan erikoisesti. Kun sellainen, joka ei välitä maailmansa¬ 
laisuuksien tietämisestä eikä ymmärtämisestä, sanoo: ”On- 
han korkeimman moraalisen elämän luonnehtiminen hyvin 
yksinkertaista”, ja käyttää sanoja: "Lapsukaiset, rakastakaa 
toinen toistanne”, niin onhan tämä aivan toista kuin se, että 
evankelista Johannes lausuu nämä sanat ja lisäksi niin rik¬ 
kaan viisaudenelämän lopulla. 

Siksi tulisikin sellaisen, joka nämä evankelista Johan¬ 
neksen sanat oivaltaa, tehdä niistä aivan toinen päätel¬ 
mä kuin tavallisesti tehdään. Hänen tulisi tehdä niistä se 
päätelmä, että niin syvästi merkitsevistä sanoista on aluksi 
vaiettava ja että ne saa lausua vasta sitten, kun on hankkinut 
siihen välttämättömän kypsyyden. Mutta nyt, tämän lau¬ 
suntomme jälkeen, joka varmastikaan ei oikein käy monen 
sydämelle, ilmenee sielussamme jotakin aivan toista, ääret¬ 
tömän merkityksellistä. Ihminen sanoo: Niin, voihan kyllä 
olla niin, että moraaliperusteitten syvin merkitys voidaan 
oivaltaa vasta kaiken viisauden loppupäässä, mutta ihminen 

voi tarvita niitä aina. Kuinka sitten maailmassa voisi yleensä 
olla mahdollista edistää moraalista yhteiselämää, yhteiskun¬ 
nallista moraalista toimintaa, jos viisaudenetsinnän loppuun 
asti täytyisi odottaa korkeimpien moraaliperusteitten oival¬ 
tamista. Ihmisten yhteiselämän välttämätön edellytys on 
moraaleja nyt tulee ihminen ja väittää, että moraalin perus¬ 
teet ovat saavutettavissa vasta viisaudenetsinnän loppupääs¬ 
sä. Jos niin olisi, jos välttämättömän tarpeellinen voitaisiin 
saavuttaa vasta inhimillisen pyrkimyksen loppupäässä, niin 
silloin saattaisi moni kyllä sanoa voivansa epäillä viisasta 
maailmanjärjestystä. 

Elämän tosiasiat antavat meille äsken kuvattuun rikas- 
sisältöisen vastauksen. Teidän tarvitsee verrata vain kahta 
elämän tosiasiaa, jotka muodossa tai toisessa epäilemättä 
ovat teille hyvin tutut, ja heti näette, että kumpikin pitää 
paikkansa: korkeimpiin moraaliperusteihin ja niiden oival¬ 
tamiseen pääsemme vasta viisaudenetsinnän lopulla, eikä 
äsken mainittuja moraalisia sosiaalisia yhteisöjä ja laitoksia 
voi olla ilman moraalia. Tämän tulette heti huomaamaan, 
kun asetatte sielunne eteen nämä kaksi teille muodossa tai 
toisessa aivan varmasti tuttua tosiasiaa. Tai kukapa ei olisi 
nähnyt, kuinka älyssään korkealle kehittynyt ihminen, Ken¬ 
ties sellainenkin, joka ei ainoastaan ole viisaalla ja älykkäällä 
oivalluksellaan omaksunut ulkonaista tieteellisyyttä, vaan 
myös tietopuolisesti ja käytännöllisesti on käsittänyt paljon 
okkulttisia ja henkisiä totuuksia, ei ole mikään erikoisen mo¬ 
raalinen ihminen? Kukapa ei olisi nähnyt, että viisaat, hen¬ 
kisesti korkealle kehittyneet ihmiset ovat moraalin kannalta 

katsottuina eksyneet harhateille? Ja kukapa ei olisi kokenut 
toista, äärettömän opettavaista tosiasiaa, että hän on esim. 
tullut tuntemaan rajoittuneen näköpiirin, vähäiset älyn- 
lahjat ja niukat tiedot omaavan lastenhoitajan, joka ei ole 
kasvattanut vain omia lapsiaan, vaan vieraan palveluksessa 
ollen myös toisten ihmisten lapsia toisen toisensa jälkeen, 
fyysisen elämän ensi viikoista alkaen, myötävaikuttanut nii¬ 
den kehitykseen ja kenties kuolemaansa saakka ehdottoman 
rakastavasti, mahdollisimman epäitsekkäällä antaumuksel¬ 
la uhrannut kaikkensa näiden lasten hyväksi? Ja jos tämän 
naisen luo olisi tullut joku kaikkein suurimmilla viisaude- 
naarteilla saavutettuine moraaliprinsiippeineen, niin tämä 
nainen ei todennäköisesti olisi ollut erikoisen kiinnostunut 
näistä moraaliperusteista. Todennäköisesti hän olisi pitänyt 
niitä perin käsittämättöminä ja hyödyttöminä. Mutta mitä 
hän moraalisesti on saanut aikaan, se herättää enemmän 
kuin pelkkää hyväksymistä. Se saa meidät kunnioittavasti 
kumartamaan sitä, mikä sydämestä virtaa elämään ja luo ää¬ 
rettömän paljon hyvää. 

Sellaiset tosiasiat vastaavat elämänarvoituksiin usein 
paljon selvemmin kuin tieto-opilliset erittelyt, sillä viisas 
luomistyö, viisas kehitys ei ole odottanut, kunnes ihmiset 
oksivat keksineet moraalin perusteet määritelläkseen maa¬ 
ilmalle moraaksen käyttäytymisen, moraalisen toiminnan. 
Siksi meidän on sanottava: Jos emme ota lukuun moraa - 
kttomia tekoja, joiden syyn opimme tuntemaan esitelmien 
jatkuessa, niin ihmissieluun on jo kuitenkin jumalallise¬ 
na perintönä annettu alkuperäinen siveys, jota voisi sanoa 

"vaistomaiseksi siveydeksi” ja joka suo ihmiskunnalle mah¬ 
dollisuuden odottaa, kunnes moraalin perusteet voidaan 
selvittää. 

Mutta kenties on aivan turhaa suuresti murehtia mo¬ 
raalin perusteitten selvittämisestä. Eiköhän voisi sanoa, että 
ihmisten olisi parasta antautua alkuperäisten moraalivais- 
tojensa valtaan eikä mennä sekaisin tieto-opillisista moraa¬ 
lin erittelyistä? Rakkaat teosofiset ystäväni, nämä esitelmät 
tulevat osoittamaan, ettei asian laita ole niin. Ne tulevat 
osoittamaan, että meidän on ainakin ihmiskunnan nykyi¬ 
sellä kehitysasteella koetettava löytää teosofinen moraali ja 
että teosofisella moraalilla on oleva tehtävä, joka ilmenee 
koko teosofisen pyrkimyksemme ja teosofisen tieteemme 
hedelmänä. 

Eräs uudenajan filosofi, tietysti pohjoismaissakin 
tunnettu Schopenhauer, on filosofiansa monien suurten 
erehdysten ohella lausunut juuri moraalin perusteista hy¬ 
vin oikean ajatuksen; 'Moraalin saarnaaminen on helppoa, 
moraalin perustaminen vaikeaa”. Tämä lause on aivan totta, 
sillä tuskinpa lienee mitään helpompaa kuin ihmisen tun¬ 
teen ja havainnoinnin kaikkein lähimpiin perusteihin käy- 
västi sanoa, mitä ihmisen tulee tehdä tai jättää tekemättä 
ollakseen hyvä ihminen. Tämän helpoksi väittäminen kyllä 
loukkaa monia sieluja. Mutta helppoa se on, ja ken tuntee 
elämää ja maailmaa, hän ei ihmettele sitä, että siveellisen 
käyttäytymisen oikeista periaatteista on puhuttu enemmän 
kuin tuskin mistään muusta. Ja varsinkin on totta, että lä¬ 
himmäisensä hyväksymisen saa kaikkein useimmin, kun 

puhuu näistä siveellisen käyttäytymisen yleisistä periaat¬ 
teista. Voisi sanoa: Se tekee niin hyvää kuulijan mielelle, ja 
selvästi tuntee voivansa ehdottomasti yhtyä puhujan sanoi¬ 
hin hänen esittäessään ihmisen moraalisen käyttäytymisen 
yleisimpiä periaatteita. 

Mutta moraalin opetuksella, moraalin saarnaamisella ei 
vielä mitään moraalia perusteta. Ei todellakaan. Jos nimit¬ 
täin moraalin opetuksella, moraalin saarnaamisella yleensä 
voitaisiin moraalia perustaa, niin nykyään ei varmastikaan 
enää tapahtuisi moraalittomia tekoja, vaan ihmiskunnan 
täytyisi aivan tulvia siveellisiä tekoja, sillä jokaisellahan on 
epäilemättä ollut tämän tästä tilaisuus kuulla mitä ihanim- 
pia moraaliperiaatteita, erikoisesti siksi, että niitä niin ha¬ 
lukkaasti saarnataan. Kaikkein vähäisintä moraalin alalla on 
tieto, mitä on tehtävä, mikä moraalisesti on oikeaa. Kaik¬ 
kein tärkeintä moraalin alalla sitä vastoin on se, että meissä 
voivat elää virikkeet, jotka sisäisellä voimallaan ja vallallaan 
muuttuvat moraalisiksi teoiksi, ilmenevat moraalisina ulos¬ 
päin. Niin eivät suinkaan tee moraalisaarnat eivätkä moraa¬ 
lisaarnojen tulokset. Mutta moraalin perustaminen merkit¬ 
see sitä, että ihminen johdatetaan lähteille, joista hänen on 
otettava noita virikkeitä ja joista hänen osakseen tulee mo¬ 
raaliseen käyttäytymiseen auttavia voimia. Miten vaikeaa 
näiden voimien käyttäminen on, osoittaa meille se yksin¬ 
kertainen tosiasia, että on todellakin lukemattomia kerto¬ 
ja yritetty — esim. filosofian taholta — perustaa etiikkaa, 
moraalia. Maailmassa on hyvin paljon erilaisia vastauksia 
kysymykseen: ”Mitä hyvä on?” tai: "Mitä hyve on?” Rakkaat 

teosofiystäväni, raapustelkaapa kerran kokoon, mitä filosofit 
Platonista ja Aristoteleesta alkaen epikurolaisia, stoalaisia, 
uusplatonilaisia myöten aina uudenajan filosofisiin käsityk¬ 
siin saakka ovat sanoneet. Raapustakaapa kokoon kaikki se, 
mitä Platonista alkaen Herbert Spenceriin asti on sanottu 
hyvän ja hyveen luonnosta ja olemuksesta, ja näette, miten 
monin tavoin on yritetty tunkeutua moraalisen elämän, mo¬ 
raalisten virikkeiden lähteille. 

Näiden esitelmien tulee osoittaa, että itse asiassa vasta 
elämän okkultinen syventäminen, tutustuminen elämän ok¬ 
kulttisiin salaisuuksiin suo mahdollisuuden syventyä ei vain 
moraalioppeihin, vaan myös moraalivirikkeisiin, elämän 
moraalilähteisiin. 

Tällöin yksi ainoa silmäys osoittaa meille, ettei moraali 
tässä maailmassa aina ole suinkaan niin yksinkertainen asia 
kuin tietyltä mukavuuden näkökannalta saattaisi luulla. Jät¬ 
täkäämme aluksi joksikin aikaa huomioon ottamatta se, mitä 
nykyään "moraalisena” pidetään, ja tarkastelkaamme ensin 
ihmisen elämää sellaisilla alueilla, joilla kenties voimme 
saavuttaa paljon moraalisen elämänkatsomuksen hyväksi. 

Okkultismin meille antamien monenlaisten arvojen 
joukossa ei suinkaan ole vähäpätöisin se tieto, että eri kan¬ 
soissa, maailman eri puolilla on vallinnut mitä erilaisimpia 
käsityksiä ja katsantokantoja. Verratkaamme esim. kahta 
toisistaan kaukana sijaitsevaa ihmissuvun asuinaluetta. Pa¬ 
latkaamme vanhan Intian kunnianarvoisaan elämään ja tar¬ 
kastelkaamme, kuinka se on vähitellen kehittynyt uusimpiin 
aikoihin asti. Sillä tiedättehän, teosofiystäväni, ettei millään 

tuntemallamme varsinaisen elämän alueella maan päällä ole 
muinaisten aikojen luonteenomaisuus säilynyt uusimpiin 
aikoihin asti niin suuressa määrässä kuin Intiassa. Intian 
ja muutamien muiden Aasian kulttuurien elämään nähden 
tämä pätee enemmän kuin missään muualla. Aivan viimei¬ 
siin aikoihin asti ovat siellä säilyneet tunteet, havainnol¬ 
listamiset, ajatukset ja näkökannat, jotka tapaamme näillä 
alueilla jo ammoisina aikoina. Noiden kaukaisten aikojen 
heijastus on säilynyt näissä kulttuureissa niin vaikuttava¬ 
na, että tarkastellessamme sitä, mikä on säilynyt meidän 
aikaamme asti, me samalla ikään kuin katselemme noihin 
vanhoihin aikoihin. 

Mutta konkreettisilla, tietyillä kansanalueilla emme pit¬ 
källe pääse, jos ensi alasta alkaen käytämme vain omaa mo- 
raalinmittaamme. Siksi tahdomme tänään aluksi jättää pois 
sen, mitä noiden aikojen moraaliasioista voisi sanoa, ja vain 
kysyä; Mitä näistä ikivanhan, kunnianarvoisan Intian kult¬ 
tuurin luonteenomaisista ominaisuuksista on kehittynyt? 

Ensiksi tapaamme siellä hyvin suuressa kunniassa ja 
hyvin pyhänä pidettynä sen, mitä voisimme sanoa "hartau¬ 
deksi, henkiseen antautumiseksi”. Ja sitä pyhitetympänä ja 
kunnioitetumpana kohtaamme tämän henkiseen antau¬ 
tumisen, mitä enemmän ihminen kykenee palaamaan it¬ 
seensä, hiljaisesti eläytymään itseensä ja ottamatta lainkaan 
huomioon ulkopuolisen maailman toimintaa, ottamatta 
lainkaan huomioon sitä, mitä ihminen voi olla fyysisellä 
tasolla, suuntaamaan olemuksensa parhaimman osan hen¬ 
kisten maailmojen alkuperusteihin. Korkeimpana velvolli- 

suutena näemme tämän hartaan sielunsuuntauksen olemas¬ 
saolon alkuperusteihin Intian elämän korkeimpiin kasteihin 
kuuluneissa ja kuuluvissa, bramiineissa. 

Kaikki, mitä he tekevät, kaikki heidän vaikutteensa ja 
herätteensä, on järjestetty tämän hartauden mukaan, eikä 
mikään muu vaikuta näiden ihmisten siveelliseen tuntee¬ 
seen niin syvästi kuin tämä suuntautuminen jumalallis-hen- 
kiseen kaiken fyysisen unohtavassa hartaudessa, voimak¬ 
kaassa, syvällisessä itsensä tarkastelussa ja itsensä alttiiksi 
antamisessa. Ja miten täydellisesti äsken kuvattu läpäisee 
näiden ihmisten siveellisen elämän, sen voitte nähdä toises¬ 
ta tosiasiasta, nimittäin siitä, että ne, jotka vanhoina aikoina 
kuuluivat toisiin kasteihin, pitivät itsestään selvänä asiana, 
että hartauden kastia, uskonnollisen ja rituaalisen elämän 
kastia kunnioitettiin jonakin valittuna, kaikista muista ero¬ 
tettuna. Niin oli koko elämä näiden äsken kuvattujen ju- 
malallis-henkisen suuntautumisen pohjana olevien vaikut¬ 
timien läpäisemä. Koko elämä palveli tätä suuntausta, eikä 
minkään filosofian perustamilla moraaliperiaatteilla voida 
käsittää, mistä tässä on kysymys. Sitä ei voida käsittää sii¬ 
tä syystä, että niinä aikoina, joina nämä asiat Intiassa ovat 
kehittyneet, ne muissa kansoissa olisivat olleet aivan mah¬ 
dottomat. Voidakseen kehittyä näin voimakkaasti nämä 
virikkeet tarvitsivat juuri tämän kansan luonteenlaadun. 
Ulkonaisen kulttuurivirtauksen mukana ne sitten levisivät 
muuhun maailmaan. 

Jos mielimme oivaltaa sen, mitä tarkoitetaan jumalal- 
lis-henkisellä, meidän on mentävä tälle alkulähteelle. Ja nyt 

käännämme katseemme pois tästä kansasta ja suuntaamme 
sen toiseen. Suunnatkaamme se Euroopan alueelle. Kään¬ 
täkäämme katseemme Euroopan kansoihin niinä aikoina, 
jolloin kristinusko ei ollut vielä tunkeutunut Euroopan 
kulttuuriin, vaan vasta alkoi tunkeutua. Teille kaikille on 
tunnettua, että kristinuskon idästä ja etelästä tunkeutuessa 
Eurooppaan Euroopan kansat asettivat sen vastapainok¬ 
si aivan tiettyjä vaikutteita, aivan varmoja sisäisiä arvoja ja 
voimia. Ken tutkii kristinuskon Eurooppaan, Keski-Eu- 
rooppaan ja myös Pohjois-Eurooppaan tuomisen historiaa, 
nimittäin ken tutkii sitä okkulttisin keinoin, hän tietää, mitä 
mikäkin kansalta on vaatinut tasoituksen ja sovittelun löy¬ 
täminen tämän tai tuon kristillisen virikkeen ja sen välille, 
mitä Pohjois- ja Keski-Euroopalla on ollut kristinuskon 
vastapainoksi. 

Ja kysykäämme nyt niin kuin olemme kysyneet pu¬ 
huessamme Intian kansan omalaatuisuudesta, mitä ne 
kansat, joiden jälkeläisiä nykyiset eurooppalaiset, varsinkin 
Pohjolan, Keski-Euroopan ja Englannin asukkaat, ovat, 
ovat moraalisena hyvänä, moraalisena perintönä tuoneet 
kristinuskon vastapainoksi. Meidän tarvitsee mainita vain 
yksi ainoa päähyve, ja heti tiedämme mainitsevamme Poh¬ 
jois- ja Keski-Euroopan kansojen tunnusmerkillisimmän 
luonteenominaisuuden. Meidän tarvitsee lausua vain sana 
"urhoollisuus”, ”mielenlujuus”, ihmisen esiintyminen kai¬ 
kella henkilökohtaisella voimallaan, toteuttaakseen fyysises¬ 
sä maailmassa tahtonsa sisimmät vaikuttimet: silloin olem¬ 
me maininneet eurooppalaisten kristinuskon vastapainoksi 

tuomat tärkeimmät hyveet. Ja muut hyveet ovat oikeastaan 
näiden hyveiden seurauksia — sen havaitsemme sitä sel¬ 
vemmin, mitä kauemmaksi palaamme muinaisiin aikoihin. 

Jos tarkastelemme varsinaista mielenlujuutta, varsi¬ 
naista urhoollisuutta eräiden perusominaisuuksiensa poh¬ 
jalta, niin huomaamme sen olevan sisäistä, pursuavaa elä- 
mäntäyteyttä. Tämä juuri herättää suurinta huomiotamme 
Euroopan kansoissa vanhoina aikoina. Sellaisella vanhaan 
eurooppalaiseen väestöön kuuluvalla ihmisellä on itsessään 
enemmän kuin hän henkilökohtaiseen käyttöönsä tarvitsee. 
Ja hän antaa enemmän, koska hänessä on antamisen virike. 
Hän noudattaa vaistomaisesti halua antaa pois, mitä hänellä 
on Uikaa. Voisi sanoa, etteivät vanhat pohjoismaat tuhlanneet 
mitään niin runsaasti kuin moraalista yltäkylläisyyttä kel¬ 
vollisuuttaan elämänimpulssien vuolaaseen vuodattamiseen 
fyysiselle tasolle. Oli todellakin kuin Euroopan alkuajan 
ihmiset, joka ainoa, olisivat saaneet aivan tietyn voiman täy¬ 
teyden, jota oh enemmän kuin ihminen tarvitsi henkilökoh¬ 
taiseen käyttöönsä ja jota hän saattoi vuolaasti vuodattaa, 
jota hän saattoi tuhlata, jota hän saattoi käyttää sotaisiin te¬ 
koihinsa, noihin ikivanhan hyveen tekoihin, jotka uudem¬ 
pi aika on sijoittanut paheiksi nimitettävien inhimillisten 
ominaisuuksien joukkoon. Hän tuhlasi niitä esim. niin sa¬ 
nottuun jalomielisyyteen. Jalomielisyydestä toimiminen oh 
yhtä luonteenomaista Euroopan asukkaille ikivanhoina ai¬ 
koina kuin hartaudesta toimiminen muinaisille intialaisille. 

Tietopuolisilla moraaliperiaatteilla ei alkuaikojen eu¬ 
rooppalaisia olisi voinut palvella, sillä he olisivat mitä varsin 

vähän käsittäneet. Moraalisaarnojen pitäminen Euroopan 
alkuajan ihmisille olisi ollut samaa kuin laskemista inhoa¬ 
van ihmisen neuvominen merkitsemään hyvin täsmällisesti 
muistiin tulonsa ja menonsa. Kun hän ei laskemisesta pidä, 
on muistiinmerkitsemisen välttämiseksi tarpeen vain se 
seikka, että hän omistaa, kylliksi voidakseen antaa toisille. 
Kun hänellä on tyhjentymätön lähde, hän voi välttää huo¬ 
lellisen tilinpidon. Se ei ole mitätön asia, se on teoreettisesti 
täysin pätevä siihen nähden, mitä ihminen pitää elämälle 
arvokkaana, hyvin merkityksellinen ihminen henkilökoh¬ 
taiseen kelvollisuuteen nähden. Jokainen Euroopan alku¬ 
ajan ihminen oli saanut jumalallisen perintöosuutensa, tun¬ 
si itsensä sen täyttämäksi ja antoi sitä ulospäin, antoi sitä 
heimon, perheen ja suuremmankin ihmisyhteisön hyväksi. 
Niin toimittiin, niin hoidettiin taloutta, niin työskenneltiin. 

Olemme tässä kuvailleet kahta ihmissuvun piiriä, jotka 
eroavat toisistaan hyvin suuresti, sillä intialaisille niin luon¬ 
teenomainen, niin kotiutunut hartaudentunne Euroopan 
kansoilta puuttui kokonaan. Siksi kristinuskon oli kovin 
vaikea juurruttaa Euroopan kansoihin tätä hartaudentun- 
netta. Niissä olivat aivan toisenlaiset edellytykset. — Ja 
asetettuamme silmiemme eteen nämä seikat kysykäämme 
— jättäen huomioon ottamatta kaikki moraalikäsitteelli- 
set vastaperustelut — kysykäämme moraalista vaikutusta. 
Tällöin ei tarvitse paljon päätään vaivata tietääkseen, että 
tämä moraalinen vaikutus oli äärettömästi paljon suurempi 
siellä, missä nämä molemmat maailmankatsomukset ja aja¬ 
tussuunnat puhtaimmassa muodossaan kohtasivat toisensa. 

Äärettömän paljon on maailma saanut siten, että oli ole¬ 
massa sellainen kansa kuin vanhat intialaiset, joiden koko 
tunne- ja ajatuselämä oli suuntautunut hartauteen, oli koh¬ 
distunut Korkeimpaan. Mutta äärettömän paljon on maa¬ 
ilmalle annettu myös silla, mitä vanhemmat esikristillisen 
ajan eurooppalaisten urhoollisuus ja mielenlujuus sai aikaan. 
Sen voisi aivan yksityiskohtaisesti osoittaa. Molempien tuli 
vaikuttaa yhdessä, ja molemmat antoivat sen moraalisen 
efektin, jonka näemme edelleenkin elävän ja joka kumman¬ 
kin taholta on tullut ei vain ihmiskunnan vahaisen osan, 
vaan koko ihmissuvun hyväksi, Niin hyvin intialaisten kuin 
iki vanhojen germaanien vaikutus elää kaikessa, mitä ihmis¬ 
kunta pitää korkeimpana. 

Voimmeko nyt muitta mutkitta sanoa: Nämä moraali- 
vaikutukset olivat ihmiskunnalle hyväksi, olivat hyviä? Niin 
voimme varmasti sanoa. 

Kummassakin kulttuurivirtauksessa täytyy olla jotakin, 
jota voimme sanoa hyväksi. Mutta kun meidän on maanitel¬ 
tava, mikä on hyvä, olemme jälleen arvoituksen edessä. En 
tahtoisi pitää teille moraalisaarnaa, sillä sitä en katso tehtä¬ 
väkseni. Pidän mieluummin tehtävänäni esittää teille tosi¬ 
asioita, jotka johtavat teosofiseen moraakin. Siksi olen ensi 
aluksi esittänyt teille kaksi tunnettujen tosiasiain järjestelmää, 
joihin katsoen pyydän teitä ottamaan huomioon yksinomaan 
sen, että hartauden tosiasialla ja mielenlujuuden tosiasial¬ 
la on ollut moraalinen vaikutus ihmiskunnan kehitykseen. 
Kääntäkäämme nyt katseemme vielä toisiin aikoihin. Kun 
tarkastelette nykyistä elämäämme ja sen siveellisiä virikkeitä, 

te tietenkin sanotte: Me emme nykyään — ainakaan Euroo¬ 
passa — voi olla sellaisia kuin intialaisuuden puhtain ihanne 
vaatii, sillä Euroopan kulttuuria ei voi intialaisella hartaudella 
viljellä, mutta yhtä vähän olisi mahdollista saavuttaa nykyistä 
kulttuuriamme vanhalla, korkeimmaksi ylistettävällä mielen - 
lujuus-hyveellä. Ja välittömästi meille ilmenee, että Euroopan 
asukkaiden moraalitunteen syvyyksissä on vielä muutakin. 
Meidän on siis vielä muutakin tutkittava voidaksemme vas¬ 
tata kysymykseen: Mikä hyvä on? Mikä hyve on? Olen usein 
viitannut, että meidän on erotettava se aikakausi, jota nimi¬ 
tämme Kreikkalais-Latinalaiseksi, neljänneksi Atlantiksen 
jälkeiseksi sivistyskaudeksi,ja viides Atlantiksen jälkeinen si- 
vistyskausi, jossa nykyään elämme. Mitä minulla on sanotta¬ 
vana moraalin olemuksesta, luonnehtii oikeastaan viidennen 
atlantiksen jälkeisen kulttuurikauden syntymistä. Aloitta¬ 
kaamme asialla, jota ensi alussa voinette pitää kiistanalaisena, 
koska se on otettu runouden maailmasta, sadun maailmasta. 
Mutta se kuvaa hyvin, miten uudet moraalivirikkeet ovat al¬ 
kaneet vaikuttaa, kuinka ne ovat virranneet ihmisiin viiden¬ 
nen Atlantiksen jälkeisen kulttuurikautemme kehityksen al¬ 
kaessa. Olipa runoilija, joka eli 12. vuosisadan lopulla ja 13. 
vuosisadan alussa, ja jonka nimi oh Hartmann von der Aue. 
Tämä runoilija on kokonaan aikansa ajatustavan ja tosiasiain 
pohjalle, kansassa yleisesti vallitsevaan elämänkäsitykseen 
perustuen luonut merkityksellisimmän runoelmansa ”Der 
arme Heinrich” ("Köyhä Henrikki”). Tämä runoteos osoittaa 
erinomaisesti, kuinka eräissä piireissä ja eräillä seuduilla sii¬ 
hen aikaan ajateltiin tietyistä moraalivirikkeistä, Runoelman 

sisällys on tällainen; Köyhä Heikki eli rikkaana ritarina (hän 
ei alkuaan ollut mikään köyhä Heikki, vaan hyvin toimeentu¬ 
leva ritari), joka ei kiinnittänyt huomiota siihen, että fyysisen 
tason hyvyydet olivat katoavaisia, vaan joka eli päivästä päi¬ 
vään ja siten hyvin nopeasti loi itselleen pahaa karmaa. Niin¬ 
pä hän sairastui spitaaliin, ja etsittyään turhaan apua aikansa 
etevimmiltä lääkäreiltä hän piti elämäänsä menetettynä ja 
myi kaiken omaisuutensa. Sairautensa tähden hän ei voi¬ 
nut elää ihmisten yhteydessä, hän eli erillään heistä pienellä 
vuokratilalla, ja häntä hoiti vanha uskollinen palvelija tyttä- 
rineen. Eräänä päivänä ilmoitetaan tytölle ja kaikille tämän 
pikku yhteisön jäsenille, että ritarilla on vain yksi ainoa pe¬ 
lastuksen mahdollisuus. Mitkään lääkärit, mitkään lääkkeet 
eivät voi häntä auttaa, mutta hän voisi mahdollisesti parantua, 
jos puhdas neitsyt rakkaudessa uhraisi elämänsä hänen hy¬ 
väkseen. Vanhempien ja itse ritari Heinrichin varoituksista 
huolimatta tytön valtaa usko, että hänen juuri tulee uhrautua. 
Ja niin tämä tyttö lähtee Salernoon, sen ajan kuuluisimpaan 
lääketieteelliseen kouluun. Mikään ei pelota häntä suostu¬ 
masta siihen, mitä lääkärit häneltä vaativat. Hän on valmis 
uhraamaan henkensä. Mutta ritari ei salli asian mennä niin 
pitkälle, vaan estää sen ja lähtee tytön kanssa kotiin. Mutta 
runoelma kertoo meille, että ritari kotiin palattuaan todella 
alkoi parantua ja että hän sen kanssa, joka oh tahtonut tulla 
hänen lunastajattarekseen, eli vielä kauan aikaa ja sai onnelli¬ 
sen elämänillan. 

No, voitte sanoa: Tämähän on. oikeastaan runoa, eikä 
meidän tarvitse sananmukaisesti uskoa todeksi, mitä siinä 

kerrotaan, Mutta asia muuttuu jo toiseksi, jos vertaamme 
tätä runotarinaa siihen, mitä todella on tapahtunut, niin 
kuin hyvin tiedämme, erään tunnetun ihmisen elämässä ja 
teoissa, jos vertaamme sitä Italiassa 1182 syntyneen Fran¬ 
ciscus Assisilaisen elämään. 

Kuvataksemme sitä, mitä Franciscus Assisilaisen ah¬ 
taassa persoonallisuudessa keskittyneenä, siveellis-henki- 
lökohtaisesti tapahtuu, sallikaamme asian kulkea sielumme 
editse sellaisena kuin se okkultistille näyttäytyy, vaikka mei¬ 
tä pidettäisiinkin narreina ja taikauskoisina. Suhtautukaam¬ 
me asiaan vakavasti, koska se on myös niin vakavasti vaikut¬ 
tanut tuona ylimenoaikana. 

Tiedämme, että Franciscus Assisilainen oli Ranskassa 
liikeasioillaan paljon matkustelleen italialaisen kauppiaan 
Bernardonen ja tämän vaimon poika. Tiedämme myös, että 
Fransiskuksen isä oli suurta ulkonaista arvonantoa herät¬ 
tävä mies. Äiti oli hurskaisiin hyveisiin ja sydämen hienoi¬ 
hin luonteenominaisuuksiin taipuvainen, harrasmielinen, 
uskonnollisissa tunteissa elävä nainen. Asiat, jotka sadun 
muodossa liittyvät Franciscus Assisilaisen syntymään ja elä¬ 
mään, ovat okkulttisesti täysin tosia. Vaikka historia usein 
verhoaa okkultiset tosiasiat kuviin ja legendoihin, nämä le¬ 
gendat kuitenkin vastaavat okkultista tosiasioita. Niinpä on 
aivan totta, että monet henkilöt ennen Franciscus Assisi¬ 
laisen syntymää saivat näky ilmestyksinä tiedon, että suu- 
rimerkityksellinen persoonallisuus oh syntyvä. Lukuisista 
henkilöistä, jotka olivat profeetallisena näkynä nähneet, että 
suuri persoonallisuus oli syntyvä, on ulkonainen, yleinen 

historia erityisesti maininnut pyhän Hildegardin. Painotan 
tässä vieläkin, että tämä totuus kuuluu Akasha-aikakirjojen 
tutkimuksilla vahvistettaviin tosiasioihin. Pyhä Hildegard 
näki unta, että hänelle ilmestyi nainen, jonka kasvot olivat 
silvotut ja veriset ja joka sanoi hänelle: "Linnuilla on pesän¬ 
sä täällä maan päällä, ketuilla on luolansa maan päällä, mut¬ 
ta minulla ei ole nykyään mitään, ei edes sauvaa, josta saisin 
tukea itselleni."Tästä unesta herättyään Hildegard tiesi, että 
tällä persoonallisuudella tarkoitettiin kristinuskon todellista 
hahmoa. Ja sellaisia näkyjä näkivät vielä monet muutkin. He 
näkivät myös, että ulkonainen kirkko ei voinut olla kristin¬ 
uskon todellinen verho, oikea tyyssija. Sen he oivalsivat. 

Muuan pyhiinvaeltaja — taaskin on edessämme var¬ 
ma tosiasia — tuli kerran, Fransiskuksen isän ollessa kaup¬ 
pamatkoilla Ranskassa, tämän taloon Fransiskuksen äidin 
luo ja sanoi suoraan: Tässä rikkaassa talossa et saa synnyttää 
odottamaasi lasta! Sinun on tuotava hänet maailmaan tal¬ 
lissa, sillä oljilla tulee hänen maata, seuratakseen Mestaria! 
Tätä vaatimusta Franciscus Assisilaisen äiti todella noudatti, 
eikä ole mikään pyhimystaru, vaan täysi totuus, että äiti, isän 
ollessa kauppamatkoilla Ranskassa, synnytti Fransiskuksen 
tallissa olkien päällä. 

Ja tämäkin on totta: Jonkin aikaa lapsen syntymän jäl¬ 
keen tuli tälle hiljaiselle paikkakunnalle kummallinen ih¬ 
minen, mies, jota ei kukaan ollut siellä aikaisemmin nähnyt 
ja jota ei kukaan sen jälkeenkään nähnyt. Hän kulki yhä 
uudelleen pitkin katuja ja sanoi: "Suurimerkityksellinen ih¬ 
minen on syntynyt tässä kaupungissa.” Ne, jotka kykenivät 

elämään herkkää näkijän-elämää, kuulivat kellojenkin soi¬ 
van Franciscus Assisilaisen syntyessä. 

Voitaisiin vielä mainita koko joukko ilmiöitä ja ilmes¬ 
tyksiä. Tyydymme mainitsemaan vain ne, jotka osoittavat, 
kuinka merkityksellisesti kaikki oli henkimaailmasta käsin 
keskittynyt yhden ainoan persoonallisuuden ilmestymiseen 
tuona aikana. Erittäin kiintoisaksi tulee kaikki, kun tar¬ 
kastelemme vielä hieman muutakin. Äidillä oh omituinen 
ajatus: Lapsen nimi on oleva Johannes. Siksi annettiinkin 
pojalle nimeksi Johannes. Mutta palattuaan Ranskasta isä 
mielentilansa mukaan — hän oh tehnyt siellä hyviä kaup¬ 
poja — antoi pojalleen nimeksi Franciscus (pikku ranska¬ 
lainen). Alkuaan lapsen nimi oh kuitenkin Johannes. Nyt 
meidän on kiinnitettävä huomiomme tämän ihmeellisen 
ihmisen nuoruudenaikaan. Millainen ihminen Franciscus 
Assisilaisessa tulee vastaamme tarkastellessamme hän¬ 
tä poikana? Hän tulee vastaamme ihmisenä, joka näyttää 
vanhan germaanisen ritariuden jälkeläiseltä. Urhoollisena, 
sotaisena, täynnä ihanteellisuutta, joka kannustaa saavutta¬ 
maan kunniaa ja mainetta sota-aseilla. Kuin perintönä se 
ilmeni hänessä, kuin rotuominaisuutena se esiintyi Francis¬ 
cus Assisilaisen persoonallisuudessa. Tekisi mieli sanoa, että 
hänessä ilmenivät ulkonaisempina samat ominaisuudet, jot¬ 
ka sielukkaampina, sydämellisempinä vallitsivat vanhoissa 
germaaneissa, sillä Franciscus Assisilaisesta tuli ainoastaan 
”tuhlari”.Tuhlaavaisesti hän käytti isänsä suurta omaisuutta. 
Mihin ikinä hän meni, kaikkialla hän tuhlasi isänsä, silloi¬ 
sen rikkaan kauppaherran, työn hedelmiä. Täpö täysin kä- 

sin hän jakeli kumppaneilleen ja pelitovereilleen. Ei ihme, 
että toverit valitsivat hänet aina johtajakseen lapsellisilla 
sotaretkillä, ja oikeana sotilaspoikana hänet tunnettiin koko 
kaupungissa. Assisin ja Perugian poikien välillä vallitsi kai¬ 
kenlaisia riitaisuuksia. Niihin hän myös osallistui, ja kerran 
tapahtui, että hän tovereineen joutui vangiksi. Mutta hän ei 
ainoastaan ri tar illi s e s ti kestänyt vankeutta, vaan myös roh¬ 
kaisi toisia kestämään sen samalla tavoin, kunnes he vuo¬ 
den kuluttua saattoivat palata kotiin. Ja kun ritaripalvelus 
vaati lähtemään sotaan Napolia vastaan, tämä nuori mies 
näki uninäyn. Hän näki suuren palatsin. Sen sisäpuolella oli 
kaikkialla kilpiä ja aseita. Tällaisen unen näki hän, joka liik¬ 
keissä ja isänsä talossa oli nähnyt vain kaikenlaisia kankaita. 
Sen tähden hän sanoi itsekseen: Tämä on kutsu sotilaaksi... 
Ja niin hän päätti liittyä Napolia vastaan lähtevään sota¬ 
joukkoon. Mutta jo matkalla hän sai henkisiä vaikutteita, 
henkisiä herätteitä. Hän aivan kuin kuuli äänen sanovan: 
Älä jatka matkaa, olet tulkinnut merkityksellisen unikuvasi 
väärin. Palaa Assisiin, ja saat tietää, kuinka sinun on se oi¬ 
kein selitettävä. 

Hän totteli näitä sanoja, palasi Assisiin, ja katso, hänel¬ 
lä oli kuin sisäinen kaksinpuhelu olennon kanssa, joka hen¬ 
kisesti hänelle lausui: Ei sinun ole tavoiteltava ritariuttasi 
ulkonaisessa palveluksessa. Sinut on määrätty muuttamaan 
kaikki käytettävissäsi olevat voimat sielunvoimiksi. Kaikki 
aseet, jotka näit palatsissa, merkitsevät sinulle armeliaisuu¬ 
den, säälin ja rakkauden sielullis-henkisiä aseita. Kaikki kil¬ 
vet merkitsevät sinulle ymmärrystä, jota sinun on käytettävä 

kestääksesi armeliaisuudessa, säälissä ja raskaudessa vietetyn 
elämän vaivat ja vastukset. Sen jälkeen seurasi lyhyt, mutta 
vaarallinen sairaus, josta hän kuitenkin parani. Sitten hänel¬ 
le tuli aivan kuin koko aikaisemman elämän kertaus, joka 
kesti useita päiviä. 

Kuin uudelleen taottu oli koko ritari, joita aikaisemmin 
oli unelmoinut vain sotaisesta sankariudesta, Kokonaan toi¬ 
seksi mieheksi, jonka yksinomaisina kannustajina olivat nyt 
armeliaisuuden, saalin ja rakkauden moraalivirikkeet. Kaik¬ 
ki voimat, joita hänen tuli käyttää fyysisen tason palveluk¬ 
sessa, olivat muuttuneet sisäisen elämän moraalivirikkeiksi. 
Tässä näemme, kuinka tavallaan yksityisessä ihmisessä mo¬ 
raalinen virike herää. Suuren moraalivirikkeen tarkastelu ei 
ole merkityksetöntä sillä vaikka yksityinen ihminen ei aina 
jaksakaan kohota moraalivirikkeiden kaikkein suurimpiin 
korkeuksiin, oppia voimme niistä vain siellä, missä nämä vi¬ 
rikkeet ilmenevät jyrkkinä, ehdottominapa missä näemme 
niiden vaikuttavan valtavimmalla voimallaan. Kun kohdis¬ 
tamme huomiomme siihen, mikä on jyrkkää ja ehdotonta, ja 
tarkastelemme vähäpätöistä siinä valossa, mikä meille näkyy 
edellisestä, silloin juuri saamme oikean käsityksen elämän 
moraalivirikkeistä. Mutta miten sitten kävi Assisin Fransis- 
kuksen? On tarpeetonta eritellä taistelua, mikä hänellä oli 
isänsä kanssa sen jälkeen, kun hän oli siirtynyt aivan toi- 
senlaatuiseen tuhlausmenetelmään. Pojan ylellisen ja tuh¬ 
laavaisen elämän johdosta isän koti tuli kuuluisaksi ja taval¬ 
laan arvossapidetyksi, ja siksi isä sitä tuhlaavaisuutta vielä 
ymmärsi. Mutta sitä hän ei enää ymmärtänyt, että poika 

muuttumisensa jälkeen hylkäsi parhaat vaatteensa ja antoi 
ne tarvitseville. Isä ei voinut ymmärtää poikansa puuskaista 
purkausta; "Kummallista, kuinka vähän kunnioitetaan nii¬ 
tä, joiden kautta kristilliset virikkeet länsimailla ovat niin 
suuria aikaansaaneet.” Sen jälkeen hän teki pyhiinvaellus- 
matkan Roomaan ja laski suuren rahasumman apostolien, 
Pietarin ja Paavalin, haudoille. Sellaisia asioita isä ei käsittä¬ 
nyt. Minun ei tarvitse kuvailla niiden aiheuttamia taistelu¬ 
ja. Minun tarvitsee vain viitata, että Franciscus Assisilaisen 
moraaliset virikkeet olivat muuttaneet ulkonaisen urhool¬ 
lisuuden sielulliseksi. Ne olivat kehittyneet sellaisiksi, että 
hän mietiskellessään koki erikoisia sisäisiä kuvia: hänelle 
ilmestyi risti ja ristiinnaulittu. Näissä sieluntiloissaan hän 
tunsi sisäistä kutsumusta ristiin ja Kristukseen. Siitä hänelle 
virtasi voimia, joiden avulla hän saattoi kohottaa moraaliset 
virikkeensä suunnattomiin korkeuksiin. 

Tämän hänessä tapahtuneen kehityksen tuloksia hän 
alkoi käyttää merkillisellä tavalla. Noihin aikoihin nimittäin 
spitaalitauti levitti kauhua moniin Euroopan maihin. Viral¬ 
linen kirkko keksi näille niin monilukuisille onnettomille 
kummallisen parannusmenetelmän. Se nimittäin käski pap¬ 
pien sanoa heille; "Sinä olet nyt tämän taudin saastuttama 
tässä elämässä, mutta juuri siksi, että olet elämäsi kadotta¬ 
nut, sinä olet Jumalalle voitettu, Jumalalle vihitty.” Ja sitten 
spitaalinen lähetettiin syrjäiseen paikkaan, missä hänen ih¬ 
misistä erillään täytyi päättää elämänsä. 

En tahdo tätä parannustapaa moittia. Eihän tunnettu 
mitään toista, mitään parempaa. Mutta Franciscus Assisi- 

lainen tiesi paremman. Hänen moraaliset virikkeensä lähet¬ 
tivät hänet spitaalisten luo, elämään yhdessä näiden kanssa, 
ja niin hän pystyi monissa tapauksissa aikaansaamaan sen, 
mihin mitkään muut keinot eivät pystyneet. Hän lähestyi 
noita onnettomia moraalisten virikkeittensä voimalla, joka 
antoi hänelle rohkeutta ei ainoastaan puhdistaa heidän 
haavojaan, vaan myös elää heidän kanssaan, hoitaa heitä 
huolellisesti, jopa suudella heitä ja läpäistä heidät rakkau¬ 
dellaan. Kertomus, että uskollisen palvelijan tytär paransi 
köyhän Heinrichin, ei ole pelkkää runoa. Sillä on ilmaistu 
se, minkä Franciscus Assisilaisen historiallisesti hyvin tun¬ 
nettu persoonallisuus lukuisissa tapauksissa suoritti noina 
aikoina. Käsittäkää, mitä oikeastaan tapahtui: Franciscus 
Assisilaisessa oli suunnattoman paljon psyykkistä elämää, 
sitä, mitä olemme muinaisissa eurooppalaisissa tavanneet 
mielenlujuutena ja urhoollisuutena. Se oli muuttunut hen- 
kis-sielulliseksi ja vaikutti henkis-sielullisesti. Mielenlujuus 
ja urhoollisuus olivat vanhoina aikoina johtaneet henkilö¬ 
kohtaiseen tuhlaukseen. Myös nuoressa Franciscus Assisi¬ 
laisessa se ilmeni kiihkeänä tuhlaamisen haluna, mutta johti 
myöhemmin siihen, että hänestä tuli moraalisten voimien 
tuhlaaja. Hän uhkui moraalista voimaa ja vuodatti sitä nii¬ 
hin, joihin hän kohdisti rakkautensa. 

Tuntekaa perusteellisesti, että tämä on todellisuus, sa¬ 
manlainen todellisuus kuin on ilmassa, jota hengitämme ja 
jota vailla emme voi elää. Aivan samanlainen todellisuus 
virtasi Franciscus Assisilaisen jokaisesta jäsenestä kaikkiin 
hänen antaumuksensa kohteina oleviin sydämiin. Hän tuh- 

lasi niiden voimien yltäkylläisyyttä, jotka hänet täyttivät. He 
olivat virranneet kauttaaltaan Euroopan kypsään elämään, 
yhtyneet siinä, muuttuneet sielullisiksi ja vaikuttaneet ulko¬ 
na todellisuudessa. 

Koettakaa miettiä näitä tosiasioita, joilla kenties ei 
ensi hetkessä näytä olevan mitään tekemistä ajankohtaisten 
moraalikysymysten kanssa, koettakaa oivaltaa, mitä niihin 
sisältyy, mitä intialainen hartaus ja pohjoismainen mielen- 
lujuus ovat. Koettakaa miettiä Franciscus Assisilaisen käyt¬ 
tämien moraalisten voimien parantavaa vaikutusta. Sitten 
huomenna voimme puhua siitä, mitä todelliset moraalivi- 
rikkeet ovat. Silloin tulemme näkemään, että todellisuudet 
ne eivätkä vain sanat sielussa luovat ja moraalia perustavat. 

II. 


RAKKAAT TEOSOFI YSTÄVÄNI! 


O len jo eilen huomauttanut, että se, mitä näissä esi¬ 
telmissä tullaan puhumaan teosofisista, moraalisis¬ 
ta periaatteista ja virikkeistä, on rakennettava tosi¬ 
asioille, ja siksi olemme koettaneet asettaa eteemme eräitä 
tosiasioita, jotka parhaiten voivat ilmentää moraalisia virik¬ 
keitä. 

Silmiinpistävintä, valaisevinta oli kaiketi se, että Fran¬ 
ciscus Assisilaisen kaltaisessa persoonallisuudessa täytyivät 
olla vaikuttavina tekijöinä valtavan voimakkaat moraaliset 
virikkeet, jotta tämä persoonallisuus saattoi suorittaa sel¬ 
laisia tekoja kuin hän suoritti. Sillä mitä tekoja ne olivat, 
rakkaat teosofiystäväni? Ne olivat sanan täydessä merkityk¬ 
sessä kaikkein korkeinta moraalia osoittavia tekoja. Francis¬ 
cus Assisilaista ympäröivät ihmiset sairastivat hyvin pahoja 
tauteja, joita silloinen maailma ei pystynyt parantamaan. 
Hänen moraaliset virikkeensä eivät vaikuttaneet ainoas¬ 
taan niin, että monet näistä ankaran sairauden runtelemista 
tunsivat saavansa moraalista tukea, suurta lohdutusta — ja 
useille apu tietysti rajoittuikin siihen — vaan Franciscus 

Assisilaisesta virtaavat moraaliset voimat saivat myös ai¬ 
kaan parantumisen, jos sairaan usko ja luottamus oli riittä¬ 
vän suuri. 

Voidaksemme vielä syvemmin tunkeutua kysymyk¬ 
seen: "Mistä moraaliset virikkeet saavat alkunsa?” meidän 
on kysyttävä: Mistä johtui, että Franciscus Assisilaisen kal¬ 
tainen suuri persoonallisuus saattoi kehittää sellaisia voi¬ 
mia? Mitä hänelle oikeastaan oli tapahtunut? Jos haluamme 
oivaltaa, mitä tämän erinomaisen ihmisen sielussa oikeas¬ 
taan oli tapahtunut, meidän on luotava katseemme hieman 
taaksepäin. Muistakaa, rakkaat teosofiystäväni, että ikivan¬ 
haan intialaiseen kulttuuriin sisältyi ihmisten jako neljään 
kastiin ja että Intian korkein kasti, bramiinit, oli viisauden 
vaalijain kasti. Vanhan Intian kastijako oli niin jyrkkä, että 
esim. pyhiä kirjoja saivat lukea vain bramiinit eivätkä toisten 
kastien jäsenet. Toiseen kastiin kuuluvat, sotilaat, saivat vain 
kuunnella niitä oppeja, jotka sisältyivät Vedoihin tai Vedan- 
taan, Vedan katkelmiin. Niiden selittämiseen oli oikeus vain 
bramiineilla. Muilta ihmisiltä oli ankarasti kielletty mieli¬ 
piteen muodostaminen ja ilmaiseminen pyhien kirjojen vii- 
saudenaarteista. 

Toisen kastin muodostivat ne, joiden oli huolehditta¬ 
va sotilaanammatista ja maan hallinnasta. Sitten oli vielä 
kolmas kasti, jonka jäsenten tuli harjoittaa kauppaa ja teol¬ 
lisuutta, ja neljäs, varsinaisten työtätekeväin kasti. Mut¬ 
ta pohjimmaisena oli kokonaan halveksittu kansankerros, 
paaria-luokka. Se oli niin halveksittu, että esim. bramiini 
tunsi itsensä saastuneeksi jo siitä, että sattui astumaan paa- 

rian varjolle. Hänen täytyi alistua tiettyihin puhdistus sere¬ 
monioihin, jos hän astui niin saastaisena pidetyn ihmisen 
kuin paarian varjolle. Näin siis ihmiset olivat Intiassa jaetut 
neljään tunnustettuun kastiin ja yhteen aivan arvottomaan 
kastiin. Jos nyt kysymme; Noudatettiinko vanhassa Intiassa 
todella sellaisia ankaria sääntöjä, niin meidän on vastattava, 
että niitä noudatettiin ehdottomasti. Aikana, jolloin Euroo¬ 
passa jo vallitsi kreikkalais-latinalainen kulttuuri, ei Intian 
sotilaskastin jäsen olisi uskaltanut ilmaista omaa mielipi¬ 
dettä pyhien kirjojen, vedojen, sisällyksestä. Kuinka ihmiset 
oh oikeastaan sillä tavoin luokiteltu? Miksi sellainen ihmis- 
jako oli tullut maailmaan? Onhan aivan ihmeellistä, että 
tapaamme tällaisen kastijaon kaikkein kehittyneimmässä 
muinaisajan kansassa, kansassa, joka jo verrattain varhain 
oh Atlantikselta vaeltanut Aasiaan ja joka oh säilyttänyt 
vanhan Atlantiskauden suurimmat viisaudet ja tiedonaar- 
teet. Tämä näyttää hyvin kummalliselta. Kuinka voimme 
sen käsittää? Tuntuuhan miltei kokonaan viisaan ja hyvän 
maailmanjärjestyksen vastaiselta, että erityinen ihmisryh¬ 
mä valittiin säilyttämään kaikkein arvokkaimpia viisauden 
aarteita, kun taas toiset ihmiset edeltäpäin, jo syntymänsä 
perusteella määrättiin alistettuihin asemiin. Tämän voi oi¬ 
valtaa vain luomalla katseensa olemassaolon salaisuuksiin. 
Rakkaat teosofiystäväni, kehityksen tekee mahdolhseksi 
vain jako, erilaisuus. Jos kaikki ihmiset olisivat tahtoneet 
päästä siihen viisauden vaalintaan, johon bramiinien kasti 
oh kehittynyt, silloin ei yksikään ohsi voinut siihen pääs¬ 
tä. Emme saa sanoa jumalallisen maa ilmanjärjestyksen 

vastaiseksi sitä, etteivät kaikki ihmiset samalla tavoin saa¬ 
vuttaneet korkeinta viisautta. Siinä ei olisi enempää järkeä 
kuin jos äärettömän viisasta ja äärettömän mahtavaa juma¬ 
luutta vaadittaisiin muodostamaan kolmio neljästä kulmas¬ 
ta. Mikään jumaluus ei voisi tehdä kolmiota muuten kuin 
kolmesta kulmasta. Jumalallisen maailmanjärjestyksenkin 
täytyy noudattaa sisäisen hengen lakeja ja määräyksiä. Yhtä 
järkkymätön kuin on se geometrinen laki, että kolmiossa voi 
olla vain kolme kulmaa, yhtä ankara on se kehityksen laki, 
että eteenpäinmenon ehtona on erilaisuus, että ihmiset on 
jaettava eri ryhmiin. Muuten eivät ihmisten erilaiset omi¬ 
naisuudet saisi kehittymistilaa. Siitä syystä täytyy ajoittain 
toiset ihmiset ikään kuin sulkea pois. Tämä ei ole yksin¬ 
omaan ihmisen kehityksen laki ylimalkaan, vaan kehityk¬ 
sen laki yleensä. Katsokaa ihmisruumista. Heti myönnätte, 
että kehittyneimmät ja tavallisesti arvokkaimpina pidetyt 
ihmisruumiin osat ovat päänluut. Mutta miten päänluut 
ovat voineet tulla pääluiksi ja aivojen, ihmisen jaloimpien 
elinten, suojaksi? Luonnostaanhan voi jokainen ihmisen luu 
tulla päänluuksi. Jotta muutamat koko luuston luut voisivat 
läpäistä tämän korkean kehitysasteen olemalla etu- tai ta- 
kakallona, täytyi lonkka- tai nivelluiden jäädä jälkeen alem¬ 
malle kehitysasteelle, vaikka jokainen lonkka- tai nivelluu 
luonnostaan voisi tulla päänluuksi yhtä hyvin kuin niiksi 
tulleetkin. Niin on maailmassa yleensä asian laita. Vain si¬ 
ten, että toinen jää jälkeen ja toinen menee eteenpäin ja saa¬ 
vuttaa tietyn asteen, voi jatkuva kehitys olla mahdollinen. 
Voidaan siis sanoa, että bramiinit ovat saavuttaneet taval- 

laan kehityksen keskikohdan, kun taas alimmat kastit ovat 
jääneet jälkeen. 

Atlantin valtameren kohdalla sijainneen Atlan- 
tis-mantereen tuhoutuessa sieltä lähti ihmisiä vähän ker¬ 
rassaan vaeltamaan itää kohti. He asuttivat maat, joiden 
niminä nykyään ovat Eurooppa, Aasia ja Afrikka. Emme 
ota tässä huomioon länteen päin vetäytyneitä, joiden jälke¬ 
läisiä Amerikan löytäjät ovat tavanneet Amerikan mante¬ 
reelta. Atlantiksen tuhoutuessa sieltä eivät lähteneet ainoas¬ 
taan ne neljä kastia, jotka asettuivat Intiaan, vaan vanhalta 
Atlantikselta vaelsi kaikkiaan seitsemän kastia. Ne kaikki 
suuntasivat kulkunsa itään. Intian neljä kastia olivat niistä 
kaikkein korkeimmalle kehittyneet. Viidennen, halveksitun 
paariakastin lisäksi, joka Intiassa muodosti niin sanoakseni 
kansan väliaineisen, oli vielä muita kasteja, jotka eivät vael¬ 
taneet Intiaan, vaan pysähtyivät Eurooppaan, Etu-Aasiaan 
ja varsinkin Afrikan eri seuduille. Intiaan siirtyivät siis vain 
kehittyneimmät kastit ja Eurooppaan jäivät ne, joilla oli ai¬ 
van toisenlaisia ominaisuuksia kuin Intiaan vaeltaneilla. 

Euroopan myöhemmät tapahtumat ymmärtää vasta 
sitten, kun tietää, että silloiset ihmissuvun kehittyneimmät 
osat siirtyivät Aasiaan ja Eurooppaan jääneet suuret kansan¬ 
joukot olivat sellaisia ihmisiä, joilla oli mahdollisuus aivan 
erikoisiin ilmentymiin. Jos tahdomme käsittää, mitä aivan 
erikoisia sielujen ilmentymiä on suuressa kansanpaljou¬ 
dessa ollut Euroopan vanhimpina aikoina, niin meidän on 
muistettava eräs kummallinen tapahtuma vanhalta Atlan¬ 
tikselta. Eräänä Atlantiksen kehityksen ajankohtana nimit- 

täin tapahtui, että olemassaolon suuria salaisuuksia, elämän 
suuria totuuksia, paljon merkityksellisempiä kuin kaikki ne, 
joihin Atlantiksen jälkeiset ihmisrodut ovat kyenneet tun¬ 
keutumaan, ei pidetty salaisina ahtaissa piireissä, mystee- 
rikouluissa, niin kuin silloin olisi ollut välttämätöntä, vaan 
kavallettiin kaikelle kansalle. Tämä sai siten tietää mysteerit 
ja okkultiset totuudet, joihin se ei ollut kypsä, sen moraali 
suuresti rappeutunut. 

Vain ne pysyivät hyveen tiellä, jotka sittemmin siirtyi¬ 
vät Aasiaan. Mutta emme saa kuvitella, rakkaat teosofiystä- 
väni, kaikkia Euroopan asukkaita sellaisiksi ihmisiksi, jotka 
Atlantiksen ajan viettelyksessä olivat kärsineet moraalisen 
tappion. Kaikkialle Euroopan kansoihin oli hajaantunut 
toisia, jotka olivat jääneet jälkeen suuressa Aasiaan tapah¬ 
tuneessa vaelluksessa, mutta jotka näyttelivät johtavaa osaa. 
Paitsi Euroopassa myös Etu-Aasiassa ja Afrikassa oli siis 
sellaisiin kasteihin tai rotuihin kuuluvia ihmisiä, joihin noi¬ 
den langenneitten sielujen sallittiin ruumistua, mutta myös 
toisia jälkeen jääneitä, jotka eivät menneet Aasiaan ja jotka 
olivat sikäli kehittyneitä, että kykenivät johtaviin asemiin. 
Aikoina, jolloin Intian ja Persian kulttuurit kehittyivät, 
nämä johtavat sielut ruumistuivat parhaasta päästä Euroo¬ 
pan pohjoisosiin, niille seuduille, missä Euroopan vanhim¬ 
mat mysteerit ovat olleet. Tällöin ryhdyttiin myös suojelus- 
keinoihin siltä varalta, ettei vanhan Atlantiksen tapahtuma 
uusiutuisi. Atlantiksen jälkeisen ajan viisaudenvaalijat Eu¬ 
roopassa pitivät mysteereitä ankarasti salassa, ettei heidän 
johdettavilleen uudelleen tapahtuisi niin kuin Atlantiksella 

heille oli käynyt. Tämän mitä vakavimman suojelun ja var¬ 
tioinnin tuloksena oli, että ihmissielut saattoivat tavallaan 
nousta. Jako ja erotus eivät tapahdu niin, että edeltäpäin 
jokin ihmissuvun osa määrätään alempaan luokkaan kuin 
toiset, vaan että ajaksi alennetun on toisena aikana jälleen 
kehityttävä korkeammalle. 

Mutta siihen on luotava edellytykset. Siitä johtui, että 
Euroopassa oli langenneita sieluja, jotka olivat kadottaneet 
moraalisen eheytensä, ja että heidän keskuudessaan vaikutti 
viisaus syvistä salaisista lähteistä käsin. Mutta myös toisilla 
Intiaan siirtyneillä kasteilla oli Eurooppaan jääneitä suku¬ 
laisia. Toisen intialaisen kastin, sotilaitten, sukulaissieluja 
olivat ne, jotka Euroopassa joutuivat valta-asemiin. Intian 
bramiineja vastaavien viisaitten pysyessä syrjässä ja salaisista 
paikoistaan antaessa ohjeitaan ja neuvojaan nämä lähtivät 
kansan keskuuteen kehittämään sitä noiden muinaisten 
eurooppalaisten pappien ohjeiden mukaan. Kansan kes¬ 
kuuteen lähtivät ne, joilla oli sotainen mieli. Tällä toisella 
kastilla oli suurin valta muinaisajan Euroopassa, mutta he 
saivat valtansa salassa olevilta viisailta. Euroopan määräävät, 
tärkeimmät persoonallisuudet olivat juuri niitä, jotka lois¬ 
tivat eilen Kuvaamillani ominaisuuksilla, mielenlujuudella 
ja urhoollisuudella. Kun siis Intiassa viisaus Kirkkaimmin 
loisti bramiineista siten, että nämä selittivät pyhiä kirjoi¬ 
tuksia, niin Euroopassa annettiin suurinta arvoa mielenlu- 
juudelle ja urhoollisuudelle ja ihmiset tiesivät, missä heidän 
oh noudettava jumalallisia salaisuuksia ja keneltä he saivat 
mielenlujuutta ja urhoollisuutta, jota heidän tuli ilmentää. 

Niin näemme Euroopan kulttuurin kehittyvän vuosi¬ 
tuhannen toisensa jälkeen ja ihmissielujen vähitellen para¬ 
nevan ja kohoavan. Mutta Euroopassa, johon varsinaisesti 
olivat ruumistuneet Atlantiksella langenneet sielut, ei voi¬ 
nut kehittyä sellaista kastimieltä kuin Intiassa. Sielut se¬ 
koittuivat. Ei syntynyt erotusta, kastijakoa niin kuin Inti¬ 
assa. Tapahtui vain kahtiajako johtajiin, johtavaan säätyyn, 
ylempään luokkaan, joka myöhemmin julistautui mitä eri¬ 
laisimpiin suuntiin vaikuttaviksi johtaviksi säädyiksi, ja joh¬ 
dettuihin, johdettuun säätyyn. Tämän muodostivat etupääs¬ 
sä sellaiset sielut, joiden oli kohottava ylöspäin. 

Kun etsimme sellaisia sieluja, jotka vähitellen ovat 
nousseet tästä alemmasta säädystä, jotka langenneista sie¬ 
luista ovat kehittyneet korkeammalle tasolle, löydämme 
heidät etupäässä niistä Euroopan kansoista, joista nykyi¬ 
set historiakirjat hyvin vähän kertovat. Monien vuosisato¬ 
jen kuluessa nämä ihmissielut vähän kerrassaan kehittyivät 
nousemaan korkeammalle tasolle, toipuen siitä iskusta, jon¬ 
ka ne vanhalla Atlantiksella olivat kärsineet. Aasiassa kult¬ 
tuuri jatkuvasti meni eteenpäin, Euroopassa vähän Kerral¬ 
laan parannettiin kärsityn moraalisen tappion jälkiä. Niin 
jatkui kauan, ja parantuminen on saatu aikaan vain sillä, että 
ihmissielussa vallitsee tavaton matkimishalu ja että kansan 
Keskuudessa vaikuttavia urhoollisia ihmisiä pidettiin ihan¬ 
teina ja esikuvina. Näitä maan ensimmäisiä, joita sanottiin 
ruhtinaiksi, alettiin jäljittelemään. Niin nämä ihmissielut, 
jotka johtajiksi olivat sekoittuneet kansan keskuuteen, aut¬ 
toivat koko Euroopan moraalia kohoamaan. Mutta sitten 

kävi Euroopan kehityksessä vielä muukin tarpeelliseksi. Sen 
oivaltamiseksi meidän on tarkoin erotettava rodun kehitys 
ja sielun kehitys. Niitä ei suinkaan saa sekoittaa toisiinsa. 
Ihmissielu voi kehittyä siten, että se ruumistuu määrättyyn 
rotuun. Saavutettuaan siinä määrätyt ominaisuudet se myö¬ 
hemmin voi mumistua aivan toiseen rotuun. Niinpä voimme 
todeta, että nykyään on Euroopan kansoihin ruumistunut 
sellaisia sieluja, jotka aikaisemmin ovat olleet ruumistunei- 
na Intiassa, Japanissa tai Kiinassa. Sielut eivät ole suinkaan 
sidotut rotuihin. Sielun kehitys on aivan toista kuin rodun 
kehitys. Rodun kehitys kulkee rauhallista tietään eteenpäin. 
Mutta Muinaiseuroopan kehityksessä sielut olivat suljetut 
Euroopan rotuihin, koska niiden kehitystaso ei sallinut nii¬ 
den siirtyä Aasian rotuihin. Siksi sielujen täytyi noina aikoi¬ 
na yhä uudelleen ilmentyä Euroopan rotuihin. Mutta ne pa¬ 
ranivat paranemistaan, ja seurauksena oh, että ne vähitellen 
saattoivat siirtyä korkeampiin rotuihin, Euroopan johtavien 
kansojen lihallisiin jälkeläisiin. Näiden lukumäärä kasvoi, 
kun taas ne kansat, joihin nämä sielut olivat aikaisemmin 
ruumistuneet, vähitellen kuolivat sukupuuttoon. Meidän on 
käsitettävä, että sielut kehittyvät edelleen, ruumiit kuolevat 
pois. Meidän tulee aina erottaa toisistaan sielun kehitys ja 
rodun kehitys. Sielut syntyvät yhä korkeammista roduista 
polveutuviin ruumiisiin. Mutta sellaisella tapahtumalla on 
vaikutuksensa. Kun nimittäin suurella alueella jotakin niin 
sanoaksemme katoaa, se ei katoa tyhjäksi, olemattomaksi, 
vaan se hajoaa ja on sitten olemassa toisenmuotoisena. Käsi¬ 
tätte, mitä on jäänyt jäljelle, kun kiinnitämme huomiomme 

siihen, että muinaisaikoina huonompien rotujen kuollessa 
koko asuma-alue. vähitellen täyttyi demoneilla, jotka olivat 
kuolleiden hajoamistuotteita, lahoamistuotteita. 

Koko Eurooppa ja Vähä-Aasiakin olivat täynnä kuol¬ 
leiden huonompien kansankerrosten lahoamistuotteita. 
Nämä lahoamisdemonit olivat pitkäikäisiä ja ne vaikuttivat 
myöhemmin ihmisiin. Ne elivät niin sanoaksemme hen¬ 
kisessä ilmapiirissä, ja ne vaikuttivat ihmisiin siten, että ne 
läpäisivät ihmisten tunteet. Tämä ilmenee parhaiten siinä, 
että kun Aasiasta kansainvaelluksen aikana Eurooppaan 
hyökkäsi suuria kansanmassoja, muun muassa Attila jouk¬ 
koineen, ja Euroopan ihmiset joutuivat suuren kauhun val¬ 
taan, niin tämä kauhu teki ihmiset herkiksi jo ennestään 
heidän ilmapiirissään olevien demoniolentojen vaikutuk¬ 
sille. Aasiasta vyöryvien ihmislaumojen aiheuttaman pelon 
seurauksena ja näiden demoniolentojen välityksellä alkoivat 
keskiaikana raivota sellaiset kulkutaudit kuin rutto ja spi¬ 
taali. Nämä taudit eivät olleet mitään muuta kuin ihmiset 
vallanneen pelon seurauksia. Mutta pelko ja kauhu saattoi¬ 
vat johtaa siihen vain sellaisia sieluja, jotka jo ennestään oli¬ 
vat alttiit demonivoimille. 

Olen nyt teille kuvaillut, kuinka ihmiset saattoivat 
saada tarttuvan taudin, joka sittemmin on saatu Euroo¬ 
pasta melkein kokonaan lakkaamaan, ja miksi se juuri ei¬ 
len kuvattuna aikana niin suuressa määrin raivosi. Olemme 
nähneet, kuinka Euroopasta kuolivat ne kansanosat, joiden 
oli kuoltava, syystä että ne eivät voineet kehittyä ylöspäin. 
Mutta näemme myös vielä kaiken tämän jälkivaikutuksina 

ne sairaudet, jotka voivat kohdata ihmistä. Niinpä spitaali 
ilmenee meille henkissielullisten syiden seurauksena. 

Kaikkea tätä oh noustava vastustamaan. Kehitys saattoi 
jatkua vain siten, että Euroopan elämästä poistettiin se, mitä 
edellä on kuvailtu. Eilen jo kerroimme esimerkin, kuinka se 
poistettiin. Osoitimme, kuinka toisaalta moraalittomuuden 
jälkivaikutukset esiintyivät taudinhenkinä ja toisaalta taas 
ilmenivät sellaiset valtavat moraaliset virikkeet kuin näim¬ 
me Franciscus Assisilaisessa. Voimakkailla moraalivirikkeil- 
lään hän kokosi ympärilleen toisia, jotka vaikuttivat hänen 
hengessään, joskin pienemmässä määrässä. Niitä, jotka hä¬ 
nen hengessään siihen aikaan vaikuttivat, oli oikeastaan aika 
paljon. Sitä ei vain kestänyt kauan. 

Kuinka Franciscus Assisilaiseen oli tullut sellainen 
sielun voima? Kun emme ole kokoontuneet harjoittamaan 
ulkonaista tiedettä, vaan käsittämään ihmisen moraalia 
okkulttiselta pohjalta, niin meidän on otettava huomioon 
eräitä okkulttisia totuuksia ja syvennyttävä niihin. Silloin 
meidän on heti kysyttävä: Mistä oikeastaan tuli Franciscus 
Assisilaisen kaltaisen ihmisen sielu? Sellaista sielua kuin 
Franciscus Assisilaisessa on edessämme voimme ymmärtää 
vain silloin, kun koetamme tunkeutua siihen katseellamme, 
kun koetamme kiinnostua sen salaisiin syvyyksiin, Tällöin 
minun täytyy teille muistuttaa, että Intian vanha kastijako 
koki ensimmäisen järkytyksensä buddhalaisuuden taholta. 
Buddhalaisuus on nimittäin monen muun ohella, mitä se on 
Aasian elämään tuonut, julistanut myös sitä käsitystä, että 
kastijako ei ole oikeutettua. Buddhalaisuus on — mikäli se 

Aasiaan katsoen oli mahdollista — tunnustanut jokaisen 
ihmisen oikeuden kaikkein korkeimpaan, minkä ihminen 
voi saavuttaa. Tiedämme myös, rakkaat teosofiystäväni, että 
tämän teki mahdolliseksi vain Buddhan ylevän suuri per¬ 
soonallisuus. Ja vielä tiedämme, että Buddha tuli Buddhak¬ 
si siinä ilmentymässä, josta meille tavallisesti kerrotaan, ja 
että hän aikaisemmin oli ollut Bodhisattva, mikä merkitsee 
Buddhan-edellistä alempaa arvoa. Kokemalla itsessään elä¬ 
män ja kärsimyksen suuren totuuden Sudhodanan kunin¬ 
kaanpoika elämänsä 29. vuotena kohosi siihen suuruuteen, 
joka teki hänet mahdolliseksi julistamaan Aasian maailmas¬ 
sa sitä sanomaa, minkä tunnemme buddhalaisuutena. 

Mutta meidän on otettava huomioon vielä muutakin, 
mikä liittyy Bodhisattvan kehittymiseen Buddhaksi. Nimit¬ 
täin se tosiasia, että monissa ilmentymisissä Bodhisattvana 
vaikuttanut ja sitten Buddhan arvoon kohonnut yksilölli¬ 
syys eli Buddhana viimeisen kerran fyysisessä ruumiissa 
maan päällä, Bodhisattvasta Buddhaksi kohonnut yksilöl¬ 
lisyys elää siis viimeistä ilmentymistään. Sen jälkeen tämä 
yksilöllisyys vaikuttaa ainoastaan henkisistä korkeuksista, 
vain henkisesti. Edessämme on siis tosiasia, että Buddhan 
yksilöllisyys on ajanlaskumme edellisen 5. vuosisadan jäl¬ 
keen vaikuttanut vain henkisistä korkeuksista. 

Mutta buddhalaisuus jatkuu. Buddhismilla on mah¬ 
dollisuus vaikuttaa tietyllä tavalla ei vain Aasian elämään, 
vaan koko silloisen tunnetun maailman henkiseen elämään. 
Tiedätte, kuinka buddhalaisuus Aasiassa levisi. Tiedätte, 
kuinka suuri sen tunnustajien lukumäärä on Aasiassa. Mut- 

ta se on salatumpana, verhotumpana levinnyt myös Euroo¬ 
pan hengenelämään. Ja meidän on ennen kaikkea viitattava 
siihen, että se Buddhan suuren opin osa, joka koski ihmisten 
tasa-arvoisuutta, oli erikoisesti omiaan kelpaamaan Euroo¬ 
pan ihmisille, koska Euroopan kansat eivät olleet kastijär- 
jestelmän alaisia, vaan niiden elämä oli järjestetty ihmisten 
tasa-arvoisuuden pohjalle. 

Mustanmeren rannalle oli vuosisatoina, jotka ulottui¬ 
vat pitkälle vielä kristilliseen aikaan, perustettu eräänlai¬ 
nen salakoulu. Tätä salakoulua johtivat ihmiset, jotka olivat 
omaksuneet äsken mainitun Buddhan opin osan korkeim¬ 
maksi ihanteekseen. Mutta heillä oh meidän ajanlaskumme 
vuosisatoina mahdollisuus valaista Buddhan ihmisille tuo¬ 
ma sanoma uudella valolla, sillä he olivat omaksuneet myös 
kristillisen hengenvoiman. Ymmärrätte minua parhaiten, 
jos kuvailen Mustan meren salakoulua okkultistin näkö¬ 
kannalta. 

Sinne oli kokoontunut ihmisiä, joiden opettajat olivat 
fyysisellä tasolla. Heille opetettiin Buddhan opin perustei¬ 
ta, mutta ne olivat kristillisten virikkeiden läpäisemät. Kun 
heidät oli asianmukaisella tavalla valmistettu, niin heissä 
herätettiin syvemmällä piilevät viisaudenvoimat, niin että 
he saattoivat selvänäköisesti katsella henkisiä maailmoita. 
Tämän salakoulun oppilaiden ensimmäinen saavutus oli se, 
että he fyysisellä tasolle ilmentyneiden opettajiensa valmen¬ 
tamina saattoivat tuntea ne, jotka eivät enää laskeutuneet 
fyysiselle tasolle. Kuten esim. Buddhan. Nämä salaoppilaat 
oppivat siis tuntemaan "Buddhan” kasvoista kasvoihin. Si- 

ten Buddha henkisesti vaikutti edelleen näissä salaoppilais- 
sa. Niin hän vaikutti voimallaan alas fyysiselle tasolle, koska 
hän ei enää itse laskeutunut fyysiseen ruumiiseen. 

Tämän salakoulun oppilaat jakautuivat sitten kypsyys- 
asteensa mukaan kahteen osastoon. Valittiin vain ne, jotka 
olivat saaneet suuremman valmistuksen, saavuttaneet suu¬ 
remman kypsyyden. Siten voitiin myös useimmat oppilaat 
tehdä todella niin selvänäköisiksi, että he saattoivat oppia 
tuntemaan olennon, joka kaikin voimin pyrki vuodattamaan 
virikkeitään aina fyysiselle tasolle asti, vaikka ei itse laskeu¬ 
tunut fyysiseen maailmaan. He saattoivat oppia tuntemaan 
Buddhan kaikkine salaisuuksineen ja tahtomuksineen. 
Useimmista näistä oppilaista tuli tällaisia selvännäkijöi¬ 
tä. Toiset taas rakensivat tiedon ja psyykkisen selvänäköi- 
syyden ohella sitä henkistä elementtiä, ainesta, jota ei voi 
erottaa eräänlaisesta nöyryydestä, eräänlaisesta korkealle 
kehittyneestä hartaudenkyvystä. Nämä oppilaat kykenivät 
erikoisessa määrässä omaksumaan Kristus-virikkeen. He 
saattoivat myös tulla selvänäköisiksi sillä tavoin, että heis¬ 
tä tuli erinomaisia Paavalin seuraajia ja että he välittömästi 
ottivat elämässä vastaan Kristus-voiman vuodatuksen. Täs¬ 
tä koulusta lähti siis kaksi ryhmää. Toisen virikkeenä oh 
Buddhan oppi, vaikka se ei tätä nimeä maininnutkaan, toi¬ 
nen otti sen lisäksi vastaan myös Kristus-virikkeen. Näiden 
ryhmien välinen ero ei näkynyt kovin voimakkaana ensim¬ 
mäisessä ilmentymisessä, vaan vasta seuraavassa. Niistä op¬ 
pilaista, jotka eivät olleet ottaneet vastaan Kristus-voimaa, 
vaan Buddha-virikkeen, tuli ihmisten tasa-arvoisuuden 

ja veljeyden opettajia. Mutta niissä oppilaissa, jotka olivat 
ottaneet vastaan Kristus-voiman vuodatuksen, tämä voima 
vaikutti edelleen seuraavassa ilmentymisessä, niin että he ei¬ 
vät ainoastaan voineet opettaa ja pitää sitä päätehtävänään, 
vaan että he vaikuttivat erikoisesti moraalisella voimallaan. 
Sellaisen Mustan meren salakoulun oppilas oli seuraavas¬ 
sa ilmentymisessä syntynyt Franciscus Assisilainen. Ei siis 
mikään ihme, että hänessä eli hänen vastaanottamansa vii¬ 
saus, jonka mukaan kaikki ihmiset olivat tasa-arvoisia, jonka 
mukaan kaikkia ihmisiä oh rakastettava samalla tavoin. Ei 
ihme, että tämä oppi läpäisi elähdyttävänä hänen sielunsa ja 
että Kristus-virike täytti voimallaan tämän sielun. Kuinka 
Kristus-virike sitten vaikutti tässä hänen uudessa ilmenty¬ 
misessä? Se vaikutti niin, että kun Franciscus Assisilainen 
joutui sellaisten ihmisten keskuuteen, joissa aivan erikoi¬ 
sesti raivosivat vanhat taudinhenget — niin kuin olemme 
aikaisemmin Kuvailleet — niin tämä Kristus-virike, Kris- 
tus-voima kävi hänen kauttaan taudinhenkien kimppuun ja 
imi itseensä niiden pahan aineksen, otti sen pois ihmisistä. 
Ennen kuin Kristus-virike sen teki, se ruumistui tähän pa¬ 
haan perusaineeseen ja tuli Franciscus Assisilaiselle ensin 
näyksi, palatsinäyksi ja siksi näyksi, jossa häntä vaadittiin 
ottamaan itselleen köyhyyden kuorma. Näin Kristus-virike 
tuli hänessä jälleen eläväksi ja virtasi hänestä ulos ja kävi 
taudinhenkien kimppuun. Siten hänen moraaliset voimansa 
tulivat niin vahvoiksi, että ne saattoivat ottaa pois mainitun 
sairauden mukanaan kuljettamat henkiset vahingolliset ai¬ 
nekset. Vain siten luotiin mahdollisuus saada se, mitä olen 

kuvaillut Atlantiksella tapahtuneen lankeemuksen jälkivai¬ 
kutukseksi, jälleen jatkamaan kehitystään. Siten voitiin la¬ 
kaista pois pahat ainekset, puhdistaa Eurooppa niistä. 

Katselkaapa Franciscus Assisilaisen elämää. Huomat¬ 
kaa, miten kummallinen sen kulku on. Hän syntyy v. 1182. 
Tiedämme, että ihmisen ensimmäiset elinvuodet palvelevat 
etupäässä fyysisen ruumiin kehitystä. Fyysisessä ruumiissa 
pääasiallisesti kehittyy se, mikä ilmenee ulkonaisena perin¬ 
nöllisyytenä. Siksi hänessä tulee näkyviin Euroopan kanso¬ 
jen ulkonainen perintö. Ominaisuudet ilmenevat vähitellen 
siten, että hän kaikkien ihmisten tavoin seitsemännestä nel- 
jänteentoista ikävuoteen kehittää eetteriruumistaan. Etu¬ 
päässä tästä eetteriruumiista tulee näkyviin se ominaisuus, 
joka Kristus-virikkeenä on välittömästi vaikuttanut hänes¬ 
sä Mustan meren mysteereissä. Kun sitten hänen astraa- 
liruumiinsa alkaa kehittyä (Katso kirjaa "Lapsen kasvatus 
henkitieteen valossa”) 14. ikävuodesta alkaen, niin Kristus- 
voima tulee hänessä eläväksi varsinkin siten, että Golgatan 
mysteeritapahtumain jälkeen Maan ilmakehään jääneet 
henkiset vaikutukset imeytyvät suoraan astraaliruumiiseen. 
Franciscus Assisilainen oli nimittäin sellainen persoonalli¬ 
suus, jonka ulkonainenkin Kristus-voima läpäisi, koska hän 
edellisessä ilmentymisessä oli etsinyt Kristus-voimaa sieltä, 
missä sitä oli: tuosta erikoisesta vihkimyspaikasta. 

Näin näemme, kuinka jako ja ero vaikuttavat ihmis¬ 
kunnassa. Jaon täytyy tapahtua. Mutta minkä aikaisemmat 
tapahtumat ovat työntäneet alas pohjalle, sen aivan erikoi¬ 
set tapahtumat ihmiskunnan kehityksen kuluessa nostavat 

jälleen ylös. Eräässä paikassa on kerran tapahtunut aivan 
erikoinen kohoaminen, jota eksoteerisesti ei voida koskaan 
käsittää. Siksi ihmiset ovatkin jättäneet sen ajattelemisen. 
Mutta esoteerisesti sen voi aivan täydellisesti selittää. Tar¬ 
koitan tässä eräitä, jotka kehityksessään nopeimmin lä¬ 
päisivät lännen kansojen alimmat kerrokset, mutta jotka 
eivät päässeet kovin pitkälle älyn kehityksessä, vaan jäivät 
verrattain yksinkertaisiksi ihmisiksi. Vain voimakas sysäys 
saattoi heitä tiettynä aikana kohottaa ylöspäin. Meille on 
kuvailtu heitä Jeesuksen kahtenatoista apostolina. He olivat 
niiden alimpien kastien parhaimmisto, erotettu uute, jotka 
eivät olleet menneet Intiaan. Heistä täytyi ottaa perusole¬ 
mus, substanssi, Kristus-Jeesukselle. (Tällä ei tarkoiteta mi¬ 
tään apostoli-yksilöllisyyksien edellisestä eikä seuraavasta 
ilmentymisestä, vaan ainoastaan niiden kehojen fyysistä 
esi-isyyttä, joihin apostolipersoonallisuudet inkarnoituivat. 
On aina pidettävä erillään ilmentymis- ja periytymislinja.) 
— Näin olemme löytäneet Franciscus Assisilaisen kaltai¬ 
sen valiopersoonallisuuden moraalisen voiman alkuperän. 
Älkää sanoko, rakkaat teosofiystäväni, että tavallisiin inhi¬ 
millisiin sääntöihin katsoen olisi sopimattoman suurta etsiä 
sellaisia ihanteita kuin Franciscus Assisilaisella oli. Tätä ei 
kylläkään sanota siksi, että ketä hyvänsä olisi suositeltava 
tulemaan Franciscus Assisilaiseksi. Se ei suinkaan ole tar¬ 
koituksena. Tahdottaisiin vain erikoisen merkityksellisessä 
kohdassa osoittaa, kuinka moraalinen voima ihmiseen tulee, 
mistä se tulee, kuinka se on käsitettävä aivan erikoiseksi, ih¬ 
misessä alun perin olevaksi. Mutta tässä esitetyn koko hen- 

gestä voitte nähdä sen, mitä olemme jo korostaneet ihmisen 
muihin kehitysvoimiin katsoen, nimittäin että ihmiskunta 
on kulkenut alaspäin ja että se nyt on ryhtynyt nousemaan. 

Seuratessamme ihmiskunnan kehitystä joudumme 
kulkemaan Atlantiksen jälkeisen ajan halki Atlantiksen tu¬ 
houtumiseen, sitten Atlantiksen aikaan ja yhä taaksepäin 
Lemurian aikaan. Kun sitten tulemme Maan ihmiskunnan 
lähtökohtaan, emme tule vain sellaiseen aikakauteen, jolloin 
ihmiset henkisiltä ominaisuuksiltaan olivat vielä lähempä¬ 
nä Jumaluutta, vasta kehittyneet ulos henkisestä elämäs¬ 
tä, vaan myös aikakauteen, jolloin ihmiset kehittyivät ulos 
moraalista. Emme siis saa merkitä maakehityksen alkuun 
moraalittomuutta, vaan moraalin. Moraali on alkuperäinen 
jumalallinen lahja. Se on alusta alkaen ollut ihmisluonnossa, 
samoin kuin henkinen voima yleensä on ollut ihmisluon¬ 
nossa, kun hän ei ollut vielä laskeutunut näin alas. Suurin 
osa moraalittomuutta on oikeastaan tullut ihmiskuntaan 
edellä kuvatulla tavalla, nimittäin Atlantiksella tapahtuneel¬ 
la pyhien salaisuuksien kavaltamisella. 

Moraalia emme siis saa pitää ihmiskunnassa myöhem¬ 
min muodostuneena. Se on alusta alkaen ollut ihmissielussa. 
Vain myöhempi kulttuuri on sen peittänyt ja painanut alas. 
Tarkastellessamme asiaa oikeassa valossa emme myöskään 
voi sanoa, että moraalittomuuden on tuonut maailmaan 
tyhmyys. Se on tullut maailmaan siten, että kypsymättömät 
ihmiset saivat kavallettuina haltuunsa viisauden salaisuudet. 
Juuri siitä syystä ihmiset ovat langenneet ja menneet alas¬ 
päin. Nousemiseen tarvitaan sen tähden ennen muuta sitä, 

mikä raivaa pois kaiken ihmissielun moraalisten herätteiden 
tielle Kasaantuneen. Lausukaamme tämä hieman toisin sa¬ 
noin. 

Otaksukaamme, että edessämme olisi rikollinen, ihmi¬ 
nen, jota yleisesti sanomme moraalittomaksi. Emme suin¬ 
kaan saa luulla, ettei tässä moraalittomassa ihmisessä ole 
mitään moraalisia virikkeitä. Niitä on hänessä, ja me löy¬ 
dämme ne, kun menemme hänen sielunsa pohjaan. Ei ole 
ainoatakaan ihmissielua — lukuun ottamatta mustia maa¬ 
gikkoja, joihin emme tässä kajoa — jossa ei olisi moraalista 
perustaa. Jos ihminen on paha, hän on paha siksi, että ajan 
mittaan tapahtuneet henkiset hairahdukset ovat kerrostu¬ 
neet moraalisen hyvän päälle ja peittäneet sen. Ei ihmis¬ 
luonto ole paha. Ihminen oli alkuaan hyvä, ja ihmisluonnon 
konkreettinen tarkastelu osoittaa meille, että se syvimmältä 
olemukseltaan on hyvä ja että henkiset hairahdukset ne ovat 
vieneet ihmisen pois moraalin tieltä. Siksi on aikojen ku¬ 
luessa tapahtuneet moraalihairahdukset jälleen hyvitettävä. 
Itse hairahdukset ja myös niiden vaikutukset on jälleen hy¬ 
vitettävä. Mutta missä pahuuden jälkivaikutukset ovat niin 
voimakkaita, että esiintyy taudin-henkiä, silloin tarvitaan 
sellaisten mahtavien moraalisten voimien vaikutusta kuin 
Franciscus Assisilaisessa oli. 

Mutta kaikkialla perustuu ihmisen parantaminen hen¬ 
kisten hairahdusten poistamiseen. Ja mitä siihen tarvitaan? 
Yhdistäkää kaikki, mitä olen teille kertonut, perustunteeksi, 
perushavainnoksi, antakaa tosiasiain puhua, sallikaa tun¬ 
teittanne ja havaintojenne puhua ja koettakaa yhdistää ne 

perustunteeksi. Silloin sanotte: Mitä ihminen tarvitsee suh¬ 
teessaan toiseen ihmiseen? Hän tarvitsee juuri uskoa ihmis¬ 
ten alkuperäiseen hyvyyteen. Tämä meidän on ensimmäi¬ 
seksi sanottava, jos yleensä tahdomme moraalista puhua. 
Ihmisluonnon pohjalla on ääretön hyvyys. Niin Franciscus 
Assisilainen sanoi. Ja kun häntä vastaan sitten tuli edellä 
mainittujen kauheiden tautien saastuttamia ihmisiä, hän 
sen ajan hyvänä kristittynä sanoi: "Sellainen tauti on taval¬ 
laan synnin seuraus, mutta kun synti on henkinen hairah¬ 
dus, kun tauti on henkisen hairahduksen seuraus, niin se on 
poistettava vahvalla, suurella vastakkaisella voimalla."Mutta 
Franciscus Assisilainen näki myös ihmisluonnon hyvyyden, 
nätti mitä jumalallis-henkisiä voimia oli jokaisen ihmis¬ 
luonnon pohjalla. Hänelle oli ominaista ääretön usko jokai¬ 
sen ihmisluonnon, rangaistunkin ihmisluonnon hyvyyteen. 
Siksi hänen sielussaan saattoi esiintyä vastakkainen voima. 
Se oli moraalisesti antavan, moraalisesti auttavan, vieläpä 
parantavan rakkauden voima. Eikä kukaan, joka todella 
kehittää vaativaksi vaikuttimeksi uskonsa ihmisluonnon al¬ 
kuperäiseen hyvyyteen, voi olla rakastamatta ihmisluontoa 
sellaisenaan. 

Nämä kaksi perusvaikutinta ne lähinnä voivat olla to¬ 
dellisen moraalisen elämän pohjana: Ensiksikin usko jo¬ 
kaisessa ihmissielussa olevaan jumalalliseen. Toiseksi tästä 
uskosta versova rajaton rakkaus ihmiseen (sillä vain tämä 
rajaton rakkaus se saattoi viedä Franciscus Assisilaisen raih¬ 
naisten, raajarikkoisten ja ruttotautisten luo). Lisäksi tulee 
kolmas, joka välttämättömästi rakentuu näihin kahteen 

perusvirikkeeseen — se nimittäin, että ihmissielun hyvyy¬ 
den uskova ja ihmisluontoa rakastava ihminen ei voi olla 
sanomatta: Se, minkä näemme syntyvän ihmissielun alku¬ 
peräisen pohjahyvyyden ja toimivan rakkauden yhteisvaiku¬ 
tuksesta, oikeuttaa siihen tulevaisuuden näköalaan, että jo¬ 
kainen sielu, vaikka olisikin vajonnut syvälle hengenelämän 
korkeudesta, voi jälleen löytää henkisen elämän. Tämä on 
kolmas virike, tämä on toivo jokaiseen ihmissieluun nähden, 
että hän jälleen voi löytää tien jumalallis-henkiseen. Näiden 
kolmen virikkeen voimme sanoa äärettömän usein astuneen 
Franciscus Assisilaisen silmien eteen sinä aikana, jolloin 
hänet vihittiin kolkhislaisiin mysteereihin. Mutta voimme 
myös sanoa, että hän Franciscus Assisilaisena eläessään vä¬ 
hän saarnasi uskoa ja rakkautta, mutta että hän itse oli tä¬ 
män uskon ja rakkauden ruumistus. Ne esiintyivät hänessä 
elävänä vertauskuvana silloiselle maailmalle. Kaiken keskel¬ 
le on luonnollisesti kuitenkin se, mikä vaikutti. Ei vaikutta¬ 
nut usko, ei vaikuttanut toivo. Ne ovat kyllä välttämättömät, 
mutta vaikuttava on vain rakkaus. Se on keskeisin, se on 
Franciscus Assisilaisen ilmennyksessä vienyt moraalises¬ 
sa merkityksessä ihmiskunnan kehitystä todella eteenpäin 
kohti jumalallista. 

Kuinka olemme nähneet tämän rakkauden syntyvän 
hänessä, rakkauden, jonka tiedämme olleen tuloksena hä¬ 
nen vihkimyksestään kolkhislaisiin mysteereihin? Kuinka 
olemme nähneet sen kehittyvän? Olemme nähneet, että 
hänessä ilmenivät vanhan eurooppalaisen hengen ritarihy- 
veet. Hän oli ritarillinen poika. Hänen yksilöllisyydessään, 

joka oli kauttaaltaan Kristus-voiman elähdyttämä, mielen- 
lujuus ja urhollisuus muuttuivat vaikuttavaksi, toimivaksi 
rakkaudeksi. Franciscus Assisilaisessa näemme vanhan ur¬ 
hoollisuuden, vanhan mielenlujuuden niin sanoaksemme 
heräävän jälleen eloon rakkautena. Henkiseksi muuttunutta 
urhoollisuutta, henkiseksi muuttunutta mielenlujuutta on 
rakkaus. 

On kiinnostavaa nähdä, Kuinka suuresti äsken sanottu 
vastaa myös ihmiskunnan kehityksen ulkonaista, historial¬ 
lista kulkua. Palatkaamme pari vuosisataa taaksepäin kris¬ 
tinuskon edelliseen aikaan. Tapaamme siinä kansassa, joka 
pääasiallisesti on antanut nimen neljännelle Atlantiksen 
jälkeiselle aikakaudelle, Kreikan kansassa, filosofi Platonin. 
Platon on monien muiden asiain ohella kirjoittanut 

myös moraalista, ihmisen hyveestä. Ja hän on kirjoit¬ 
tanut hyveestä niin, että voimme huomata hänen pitäneen 
kaikkein korkeimmat asiat salaisuuksina ja panneen Sokra¬ 
teensa suuhun sen, mitä hänen oli lupa sanoa. Aikana, jol¬ 
loin Kristus-voima ei vielä vaikuttanut Euroopan kehityk¬ 
sessä, Platon kuvailee korkeimmiksi tunnustamiaan hyveitä, 
hyveitä joita kreikkalainen piti siveelliselle ihmiselle välttä¬ 
mättöminä. Platon kuvailee aluksi kolmea hyvettä. Ensim¬ 
mäinen on viisaus. Viisautta sinänsä Platon pitää hyveenä. 
Mitä moninaisimmin olemme oikeuttaneet sen siveellisen 
elämän perustukseksi. Intiassa oli ihmiselämän perustuk¬ 
sena bramiinien viisaus. Euroopassa se ei kylläkään ollut 
etualalla, mutta se eli pohjoismaiden mysteereissä, joissa 
Euroopan bramiinien oli parannettava Atlantiksella ta- 

pahtuneen kavalluksen synnyttämä paha. Kuten huomenna 
näemme, viisaus on kaiken moraalisen takana. Mysteerien- 
sä mukaan Platon sanoo toiseksi hyveeksi mielenlujuutta, 
siis saman ominaisuuden, joka tulee vastaamme yleensä 
kaikissa Euroopan kansoissa. Kolmanneksi hyveeksi hän 
kuvailee maltillisuuden eli kohtuullisuuden, aiempien inhi¬ 
millisten halujen intohimoisen tyydyttämisen vastakohdan. 
Kolme platonista päähyvettä ovat siis viisaus, mielenlujuus 
eli urhoollisuus ja kohtuullisuus eli maltillisuus (ihmisessä 
olevien aistillisten halujen hillintä). Kolmen mainitun hy¬ 
veen sopusointuiseksi tasoitukseksi Platon kuvailee neljättä 
hyvettä, jota hän nimittää oikeamielisyydeksi. Näin on eräs 
kristinuskon edellisen ajan etevin eurooppalainen henki ku¬ 
vaillut sitä, mitä siihen aikaan pilettiin ihmisluonnolle tär¬ 
keimpänä, Kristus-voiman vuodatus ja se, mitä sanomme 
Minäksi, läpäisee sitten mielenlujuuden ja urhoollisuuden 
Euroopan kansoille. Mielenlujuus, joka Platonilla esiintyy 
hyveenä, muuttuu henkiseksinä siitä kehittyy rakkaus. Mei¬ 
dän on tärkeintä nähdä, kuinka moraalivirikkeet ihmiskun¬ 
nassa esiintyvät, kuinka aikaisemmin arvossa pidetty, niin 
kuin tänään olemme kuvailleet, muuttuu aivan toiseksi. 
Vaikka emme halua lyödä platonista moraalia päin kasvoja, 
emme saa luetella hyveiksi viisautta, urhoollisuutta ja oikea¬ 
mielisyyttä, sillä meille voitaisiin vastata: ”Vaikka teillä olisi 
kaikki hyveet, mutta ei olisi rakkautta, ette koskaan pääsisi 
taivaan valtakuntaan.” 

Pitäkäämme kiinni ajasta, jolloin, kuten olemme näh¬ 
neet, ihmiskuntaan vuodatettiin sellainen virtaus, sellainen 

virike, että viisaus ja mielenlujuus muuttuivat henkisiksi ja 
ilmenivät rakkautena. Mutta tahdomme vielä vastata kysy¬ 
mykseen, Kuinka syntyivät viisaus, kohtuullisuus eli mal¬ 
tillisuus ja oikeamielisyys. Silloin meille käy selväksi, mikä 
teosofisen liikkeen erikoinen moraalinen tehtävä on nyky¬ 
aikana. 

III. 


RAKKAAT TEOSOFI YSTÄVÄNI! 


E ilen sanotussa tunnustettiin ihmisluonnon moraali¬ 
nen virike, koetettiin osoittaa aikaisemmin esitetty¬ 
jen tosiasiain perusteella, että syvimmällä ihmisluon¬ 
nossa on moraalinen pohja, pohjahyvyys —ja että ihminen 
vasta kehityksen kuluessa, vaeltaessaan kehon ilmentymästä 
toiseen, on eksynyt pois alkuperäisestä, vaistomaisen hyväs¬ 
tä luonnostaan, ja siten on pahuus, vääryys ja moraalitto¬ 
muus tullut ihmiskuntaan. 

Mutta jos niin on, niin meitä pakostakin ensi hetkessä 
suuresti ihmetyttää, että paha yleensä on mahdollinen, että 
se voi syntyä. Kuinka paha on kehityksen kuluessa käynyt 
mahdolliseksi? 

Perusteellisen vastauksen saa vain tarkastelemalla sitä 
moraalista alkeisopetusta, jota jo vanhoina aikoina ihmisille 
annettiin. Mysteerioppilaiden, joiden korkeimpana ihantee¬ 
na oli täydellisiin henkisiin totuuksiin ja tietoihin pyrkimi¬ 
nen, täytyi kaikkialla, missä työskenneltiin oikeassa mystee- 
rihengessä, lähteä moraaliselta pohjalta. Siten ihmisluonnon 
moraalinen omituisuus aivan erikoisella tavalla osoitettiin 

juuri mysteerioppilaille. Jos haluamme lyhyesti luonnehtia, 
kuinka se tapahtui, voimme sanoa: Mysteerioppilaille osoi¬ 
tettiin, että ihmisluonto saattoi saada aikaan hävitystä, pa¬ 
haa, kahteen suuntaan. Osoitettiin ihmisen voivan kehittää 
vapaata tahtoa vain siten, että hän kykeni aiheuttamaan pa¬ 
haa kahteen suuntaanpa että elämä oh oikeaa ja myönteistä 
vain silloin, kun nämä kaksi hairahduksen puolta olivat kuin 
vuorotellen nousevat ja laskevat vaakakupit. Oikea tasapai¬ 
no vallitsi vain silloin, kun kupit olivat yhtä korkealla. 

Siten mysteerioppilaille osoitettiin, ettei ihmisen oi¬ 
keaa käyttäytymistä voida määrätä sanomalla: Tämä on 
oikeaa ja tuo on väärää. Oikea käyttäytyminen saavutetaan 
vain siten, että ihminen elämänsä joka hetkenä kykenee 
tuntemaan vetoa kahteen suuntaan ja ja että hän pystyy säi¬ 
lyttämään niiden välisen tasapainon, pysymään keskitiellä, 
Tarkastelkaamme mainitsemiamme hyveitä, esim. urhool¬ 
lisuutta, mielenlujuutta. Toinen puoli, jolle ihmisluonto voi 
heilahtaa, on huimapäisyys, uhkarohkeus, hillitön ulospäin- 
työskentely maailmassa ihmisen käytettävissä olevilla voi¬ 
milla, naiden voimien äärimmäinen jännittäminen. Tämä 
on toinen puoli, uhkarohkeus, huimapäisyys. Toinen puoli, 
toinen vaakakuppi on arkuus, pelkuruus. Ihminen voi hei¬ 
lahtaa kumpaankin suuntaan, ja mysteerioppilaille osoitet¬ 
tiin, että ihminen kadotti itsensä, että elämän rattaat tei¬ 
lasivat hänet, jos hän rappeutui huimapääksi. Jos hän sitä 
vastoin hairahtui pelkuruuteen, hän kovettui ja repeytyi irti 
olioitten ja asiain yhteydestä. Silloin hänestä tuli eristynyt, 
itseensä sulkeutunut olento, koska hän ei voinut saattaa te- 

kojaan sopusointuun kokonaisuuden kanssa. Tämä osoitet¬ 
tiin mysteerioppilaille kaikkeen siihen katsoen, mitä ihmi¬ 
nen voi tehdä. Hän voi niin rappeutua, että kadottaa itsensä, 
että ulkopuolinen maailma jauhaa hänet rikki. Toisaalta hän 
voi rappeutua niin — ei vain urhoollisuuteen, vaan kaik¬ 
kiinkin tekoihin katsoen — että hän kovettuu, sulkeutuu 
itseensä. Siksi olikin mysteerien moraalilakikirjojen alkuun 
kirjoitettu merkitykselliset sanat: ”Sinun tulee löytää keski¬ 
tie”, niin ettet teoillasi kadota maailmaa ja ettei maailma¬ 
kaan kadottaisi sinua. 

Ihmisellä on nämä kaksi mahdollisuutta. Hän voi joko 
joutua kadoksiin maailmalta, maailma käy hänen kimp¬ 
puunsa, murskaa hänet, kuten käy huimapäisyydessä, tai 
hän voi kadottaa maailman, koska hän kovettuu itsekkyy¬ 
dessään, kuten tapahtuu pelkuruudessa. Siksi mysteeriop¬ 
pilaille sanottiin: Ei ole mitään kertakaikkista, rauhallista 
tavoiteltavaa hyvää. Hyvä syntyy päinvastoin siten, että 
ihminen voi heilurin tavoin heilahdella kahteen suuntaan 
ja sisäisellä voimallaan löytää tasapainon mahdollisuuden, 
kohtuullisuuden keskitien. 

Nähkääs, tässä on kaikki, mikä auttaa teitä käsittä¬ 
mään tahdon vapauden ja järjen ja viisauden merkityk¬ 
sen inhimillisessä toiminnassa. Jos ihmisen mukaista olisi 
iäisten moraaliperiaatteiden noudattaminen, silloin hänen 
tarvitsisi vain omaksua nämä periaatteet, ja hän voisi niin 
sanoaksemme kiinteän suunnitelman mukaan marssia elä¬ 
män halki. Mutta elämä ei ole sellaista. Elämän vapaus on 
päinvastoin siinä, että ihmisellä on aina mahdollisuus hai- 

rahtua kahteen suuntaan. Siten on annettu myös pahan 
mahdollisuus. Sillä mitä sitten paha on? Paha syntyy, kun 
ihminen kadottaa maailman tai maailma kadottaa ihmisen. 
Kummankin välttämistä voimme sanoa hyväksi. Siten on 
paha käynyt mahdolliseksi kehityksen kuluessa — ihmisen 
kulkiessa ilmentymästä toiseen — että ihmiset ovat hairah¬ 
tuneet milloin toiselle, milloin toiselle puolelle, ja kun he 
eivät ole aina heti löytäneet tasapainoa, heidän on täyty¬ 
nyt myöhempänä aikana luoda karmallinen tasoitus. Mitä 
ei voida saavuttaa jossakin elämässä — koska ei aina voida 
kulkea keskitietä — se saavutetaan kehityksen kuluessa, ih¬ 
misen hairahtuessa taas toiseen suuntaan, ja niin edelleen. 
Niin hänen on luotava tasoitus. 

Tässä teille kertomani on ollut vanhojen mysteerien 
kultainen sääntö. Kuten monessa muussa tapaamme tässä¬ 
kin tapauksessa vanhanajan filosofeilla tämän mysteerien 
periaatteen kaiun. Tapaamme Aristoteleella, hänen puhues¬ 
saan hyveestä, lauseen, jota emme voi käsittää muuten kuin 
tietämällä, että äsken sanottu oli vanha mysteeriperiaate, 
jonka Aristoteles oli saanut perimätietona ja liittänyt filo¬ 
sofiaansa. 

Siitä johtuu Aristoteleen merkillinen hyveen määri¬ 
telmä: Hyve on järkevyyden johtama taito pysyä ihmisiin 
nähden liiallisuuden ja niukkuuden keskivälillä. 

Täten Aristoteles on määritellyt hyveen paremmin 
kuin kukaan myöhempi filosofi. Kun Aristoteleella oli peri¬ 
mätieto mysteereistä, hän todella saattoi osua niin oikeaan. 
Tämä on siis se kuuluisa kultainen keskitie, jolla ihmisen 

on pysyttävä ollakseen tosihyveellinen. Se on myös ehtona, 
että moraalinen voima voi läpäistä ja elähdyttää maailman. 
Mutta nyt voimme vastata myös kysymykseen, miksi yleen¬ 
sä pitää olla moraalia. Millaista olisi, jos ei olisi moraalia, 
jos pahaa tapahtuisi, jos olisi liiallisuutta tai niukkuutta, jos 
ihminen murtuisi ja katoaisi maailmalta tai maailma ka¬ 
toaisi ihmiseltä? Jokaisessa tapauksessa jotakin tuhoutuisi. 
Jokainen paha, jokainen moraalittomuus on hävitys, tuho- 
tapahtuma. Ja aina, kun ihminen huomaa, että hän pahaa 
tekemällä vain tuhoaa, riistää maailmaa, häneen vaikuttaa 
valtavalla voimalla hyvä. Mutta tämä on erikoisesti teosofi- 
sen maailmankatsomuksen tehtävä, maailmankatsomuksen 
joka oikeastaan nyt vasta alkaa levitä — nimittäin tehdä sel¬ 
väksi, että kaikki paha on tuhoamista, että se riistää maail¬ 
malta jotakin arvokasta. 

Jos nyt teosofisen maailmankatsomuksemme hengessä 
pysymme tässä äsken päteväksi osoittamassamme periaat¬ 
teessa, niin tietämyksemme ihmisluonnosta johtaa meidät 
erikoiseen hyvän ja myös pahan hahmotteluun. Tiedämme 
aistimussielun kehittyneen etupäässä vanhalla kaldealaisella 
kulttuurikaudella, kolmannella Atlantiksen jälkeisellä aika¬ 
kaudella. Meillä on hyvin vähän aavistusta, millainen tänä ke¬ 
hityskausi oli. Yleisessä historiassa ei päästä juuri egyptiläis¬ 
tä aikaa kauemmaksi.Tiedämme, että älysielu on kehittynyt 
neljännellä kaudella, kreikkalais-roomalaisena aikana, ja että 
me nyt, meidän aikanamme kehitämme parhaillaan tietoi- 
suussielua. Henki-itse tulee saamaan merkityksen vasta At- 
lantiksenjälkeisenkehityksenkuudennellakulttuurikaudella. 

Kysykäämme ensiksi: Kuinka aistimussielu voi hairah¬ 
tua puoleen ja toiseen oikeasta? Aistimussielu tekee ihmisen 
kykeneväksi havaitsemaan esineiden ja olioiden maailman, 
omaksumaan sen, osallistumaan siihen, ei kulkemaan maa¬ 
ilman läpi tietämättömänä esineistä ja olioista, vaan siten, 
että hän saa tietyn suhteen niihin. Tämän kaiken vaikuttaa 
aistimussielu. Toisen puolen, johon ihminen voi hairahtua, 
löydämme aistimussieluun katsoen, kun kysymme: Mikä 
sitten yleensä tekee ihmiselle mahdolliseesi päästä johon¬ 
kin suhteeseen ympärillä oleviin esineisiin ja olioihin? Sen 
tekee mahdolliseksi niihin kohdistuva kiinnostus. "Kiinnos¬ 
tus” sana on moraalisessa merkityksessä tavattoman tärkeä. 
On paljon tärkeämpää ottaa huomioon kiinnostuksen mo¬ 
raalinen merkitys kuin antautua tuhatlukuisiin kauniisiin, 
joskin ehkä vain tekopyhiin, pikkumaisiin moraaliperiaat- 
teisiin. Moraalisia virikkeitämme ei todellakaan mikään 
johda paremmin kuin oikea kiinnostuksemme esineisiin ja 
olioihin. Tehkääpä tämä itsellenne selväksi. Olemme eilen 
syvemmässä merkityksessä puhuneet rakkausvirikkeestä 
niin, ettei meitä voida väärin käsittää, jos nyt sanomme: Ei 
tavallinen höpinä "rakkaus ja rakkaus ja rakkaus” voi korvata 
sitä moraalivirikettä, mikä sisältyy "kiinnostus” sanaan. 

Otaksukaamme, että meillä on edessämme lapsi. Mikä 
on edellytyksenä, että antaudumme tälle lapselle? Mikä on 
edellytyksenä, että viemme sitä eteenpäin? Edellytyksenä 
on sen olemukseen tuntemamme kiinnostus. Ihmisen sielu 
ei ole terve, jos hän vetäytyy pois siitä, johon tuntee kiin¬ 
nostusta. Yhä enemmän huomataan ja tunnustetaan, että 

kiinnostus-virike on aivan erikoisen kultainen virike mo¬ 
raalisessa merkityksessä, mitä pitemmälle pääsemme mo¬ 
raalin perusteihin emmekä halua pitää vain moraalisaarnoja. 
Sisäiset voimamme vaativat meitä, myös ihmisiin nähden, 
laajentajaan kiinnostustamme, etsimään mahdollisuutta 
eläytyä järkevästi esineisiin ja olioihin. 

Itse myötätunto herää vastaavasti oikeammalla taval¬ 
la, jos meillä on kiinnostusta johonkin olentoon. Ja kun me 
teosofeina asetamme tehtäväksemme kiinnostuksemme yhä 
suuremman laajentamisen, näköpiirimme jatkuvan avarta¬ 
mien, silloin myös yhä enemmän tulee korotetuksi ihmis¬ 
ten yleinen veljeys. Emme pääse eteenpäin yleisen ihmis¬ 
rakkauden saarnaamisella, vaan kiinnostustemme jatkuvalla 
laajentamisella kehittämisellä,yhä enemmän kiinnostumalla 
ihmissieluihin, joilla on mitä erilaisin temperamentti, mitä 
erilaisimmat luonteenpiirteet, rotuominaisuudet, kansalliset 
ominaisuudet, mitä erilaisimmat uskonnolliset ja filosofi¬ 
set tunnustukset — yhä enemmän niihin kiinnostumalla ja 
niitä ymmärtämällä. Oikea kiinnostus, oikea ymmärtämys 
herättää sielusta oikean moraalisen teon. 

Mutta ihmisen tulee pysytellä kahden äärimmäisyyden 
välillä. Toinen äärimmäisyys on tylsämielisyys, joka kulkee 
kaiken ohi ja aiheuttaa maailmassa äärettömän paljon mo¬ 
raalista onnettomuutta. Se eläytyy vain omaan itseensä ja 
itsepäisesti pysyy periaatteissaan. Se sanoo aina vain: Tämä 
on minun kantani. Näkökannan omaaminen on moraalises¬ 
sa suhteessa pahaa. Silmät auki kaikelle meitä ympäröivälle 
— se on meille oleellista. Tylsyys erottaa meitä maailmas- 

ta, kun taas kiinnostus yhdistää meitä siihen. Tylsyytemme 
vaikutuksesta maailma katoaa meiltä, ja meistä tulee moraa¬ 
littomia. Näemme siis, että tylsämielisyys ja välinpitämättö¬ 
myys maailmaan nähden on mitä suurin moraalinen paha. 

Mutta teosofia on sellainen asia, joka tekee hengen yhä 
vilkkaammaksi, joka auttaa meitä paremmin käsittämään ja 
omaksumaan henkistä. Yhtä varmasti kuin tuli synnyttää 
lämpöä meidän uunia lämmittäessämme, yhtä varmasti syn¬ 
tyy kiinnostusta kaikkeen inhimilliseen ja kaikkiin olioihin, 
kun omaksumme teosofisen viisauden. Viisaus on kiinnos¬ 
tuksen polttoainetta, ja voimme yksinkertaisesti sanoa, vaik¬ 
kei se heti näykään, että teosofia synnyttää meissä kiinnos¬ 
tusta, Kun tutkimme noita kaukaisia asioita, Saturnuksen, 
Auringon ja Kuun elämää, karmaa ja niin edelleen, Teo- 
sofisista tiedoista syntyy todella, muunnostuotteena, kiin¬ 
nostus, kun taas materialistisista tiedoista syntyy se, minkä 
valitettavasti näemme nykyään kukoistavan ja mikä meidän 
on tinkimättömästi leimattava tylsyydeksi ja suunnattoman 
pahan aiheuttajaksi. 

Katsokaapa, miten monet ihmiset kulkevat maailman 
läpi. He kohtaavat ihmisiä, mutta eivät kuitenkaan opi näitä 
tuntemaan, koska he ovat kokonaan itseensä sulkeutuneita. 
Useinhan näemme, että kaksi ihmistä on kauan ollut ys¬ 
tävyksiä ja että sitten yhtäkkiä tämä ystävyysside katkeaa. 
Se johtuu siitä, että ystävyys on ollut materialistista laatua. 
Vasta pitkän ajan kuluttua asianomaisille selviää, etteivät he 
ole ennemmin huomanneet toistensa vastenmielisiä luon¬ 
teenominaisuuksia. Ani harvoilla on nykyään avoin silmä 

sille, mikä ihmisestä ihmiseen säteilee. Teosofian on avar¬ 
rettava meidän mieltämme, että saamme avoimen silmän ja 
avoimen sielun ympärillämme olevalle inhimilliselle, ettem¬ 
me kulje maailman läpi tylsinä, vaan oikean kiinnostuksen 
täyttäminä. 

Toisen äärimmäisyyden vältämme tässäkin erottamalla 
todellisen, oikean kiinnostuksen väärästä ja pysymällä kes¬ 
kitiellä. Heittäytyminen heti jokaisen tarjoutuvan syliin on 
intohimoista itsensä kadottamista näille olennoille eikä mi¬ 
tään todellista kiinnostusta. Näin tehdessämme kadotam¬ 
me itsemme maailmalle. Tylsyytemme johdosta maailma 
kadottaa meidät, antautumiseksi sumentuva mieletön into¬ 
himo saa meidät kadottamaan itsemme maailmalle. Terve 
kiinnostus auttaa meitä pysymään moraalisesti vahvoina 
keskitiellä, tasapainossa. 

Kolmannella Atlantiksen jälkeisellä kulttuurikaudel- 
la, siis Egyptiläis-Kaldealaisena aikana, Maan asukkaiden 
enemmistössä oli vielä eräänlainen voima, jota voisi sanoa 
tylsyyden ja intohimoisen, huumeisen maailmalle antautu¬ 
misen välisen tasapainon kannustavaksi vaikutteeksi. Sitä 
juuri vanhoina aikoina ja vielä Platonin ja Aristoteleenkin 
kirjoituksissa näemme sanottavan viisaudeksi. Mutta ihmi¬ 
set pitivät sitä yli-inhimillisten olentojen lahjana, sillä noi¬ 
hin aikoihin asti viisauden vanhat virikkeet olivat toimivia. 
Siksi voimme tältä näkökannalta katsoen moraalivirikkei- 
siin nähden pitää kolmatta Atlantiksen jälkeistä kulttuuri- 
kautta sinä ajanjaksona, jolloin viisaus vaikutti vaistomai¬ 
sesti. Havaitsemme todeksi, mitä viime vuonna esitin 

Kööpenhaminassa pitämissäni esitelmissä, joiden sisällys 
on kirjasessa "Ihmisen ja ihmiskunnan henkinen johdatus”, 
nimittäin että ihmiset noina aikoina vielä olivat lähempänä 
jumalallis-henkisiä voimia. He olivat kolmantena Atlan- 
tiksen jälkeisenä kautena lähempänä jumalallis-henkisiä 
voimia vaistomaisen viisauden kautta. 

Tylsyyden ja mielettömän intohimoisen antautumisen 
välisen keskitien löytäminen toiminnassa ja käyttäytymises¬ 
sä oli siis jumalien lahja. Tätä tasoitusta, tätä tasapainoa au¬ 
tettiin tuona aikana vielä erityisellä järjestelyllä. Ihmiskun¬ 
nassa ei vielä vallinnut se täydellinen sekoitus, joka syntyi 
neljännellä Atlantiksen jälkeisellä kehityskaudella kansain¬ 
vaellusten vaikutuksesta. Ihmiset olivat vielä rajoitetut kan¬ 
soiksi ja heimoiksi. Silloin luonto säännösteli kiinnostukset 
niin viisaasti ja vaikuttavasti, että oikeat moraalivirikkeet 
saattoivat päästä voitolle. Toisaalta heimojen veriveljeys 
asetti sulun mielettömälle intohimolle. Elämää tarkastel¬ 
lessamme myönnätte, että kiinnostus vielä meidänkin ai¬ 
kanamme herää helpoimmin veriheimolaisuuden piirissä. 
Siinä ei esiinnykään niin sanottua mieletöntä intohimoa. 
Kun ihmiset Egyptiläis-Kaldealaisena kulttuurikautena eli¬ 
vät verrattain pienellä alueella, niin viisas keskitie oli siellä 
helppo. Mutta ihmiskunnan kehityksen tarkoitus on, että 
se, mikä alkuaan oli vaistomaista, vain henkistä, vähitellen 
katoaa ja että ihmiset oppivat itsenäisesti suhtautumaan ju- 
malallis-henkisiin voimiin. 

Siksi näemme, että jo neljännellä Atlantiksen jälkeisel¬ 
lä kulttuurikaudella, kreikkalais- latinalaisena aikana, filoso- 

fit Platon ja Aristoteles, mutta myös Kreikan yleinen mieli¬ 
pide, pitivät viisautta sellaisena, joka täytyi saavuttaa, ei enää 
jumalien lahjana, vaan omin ponnistuksin tavoiteltavana. 
Ensimmäinen hyve Platonilla on viisaus. Ken ei tavoittele 
viisautta, hän Platonilla on moraaliton. Nyt olemme viiden¬ 
nessä Atlantiksen jälkeisessä kulttuurikaudessa. Olemme 
jo pitkälle ehtineet siitä ajasta, jolloin viisaus jumalallisena 
vuodatuksena vaistomaisesti istutettiin ihmiskuntaan. Nyt 
meidän on tultava siitä jälleen tietoiseksi, ja siksi meidän 
aikanamme ihmisillä on aivan erikoinen mahdollisuus hai¬ 
rahtua Kumpaankin mainittuun suuntaan. Ja siksi meidän 
aikanamme on myös erikoisen välttämätöntä työskennellä 
tässä kohden uhkaavaa suurta vaaraa vastaan syventymällä 
henkiseen, teosofiseen maailmankatsomukseen, jotta ihmis¬ 
ten kerran vaistomaisesti omistama viisaus nyt voisi tulla 
tietoiseksi viisaudeksi. Se on teosofisen liikkeen tarkoitus. 

Oikeassa hengessä käsitämme teosofian, jos pidämme 
sitä jumalien ajatusten tutkimisena. Muinoin nämä ajatuk¬ 
set oli vaistomaisesti vuodatettu ihmiskuntaan. Nyt meidän 
on niitä tutkittava, kohotettava tiedoksemme. Tässä suh¬ 
teessa teosofian tulee siis olla meille jotakin jumalallista. 
Meidän on kunnioittavalla, hartaalla mielellä oivallettava, 
että teosofian meille välittämät ajatukset ovat todella juma¬ 
lallisia ajatuksia, joiden mukaan maailma on järjestetty ja 
joita meidän ihmisten on mietittävä. Jos teosofia on meille 
sitä, silloin oivallamme asiat niin, että ne on meille annettu 
tehtävämme suorittamista varten. Saamme valtavia tietoja 
tutkiessamme Saturnus-, Aurinko- ja Kuu-kehityksiä, jäl- 


59 


leensyntymistä, yksityisten rotujen kehitystä jne. Mutta vain 
silloin suhtaudumme niihin oikealla tavalla, kun sanomme: 
Tutkimamme ajatukset ovat ajatuksia, joiden mukaan juma¬ 
lat ovat johtaneet kehitystä. Ajattelemme jumalien kehitys¬ 
tä. Jos sen oikein oivallamme, silloin meihin tulee jotakin 
syvästi moraalista. Se ei voi jäädä tulematta. Teosofian avulla 
tietoisesti hankkimamme viisaus muuttuu meissä moraali¬ 
siksi virikkeiksi, joten emme omaksu vain teosofista viisaut¬ 
ta, vaan teosofian kera myös moraalisia herätteitä. 

Millaisiksi moraalivirikkeiksi teosofinen pyrkimys sit¬ 
ten muuttuu? Tällöin meidän on kosketeltava erästä kohtaa 
jonka syvän moraalisen merkityksen ja painavuuden teosofi 
kyllä jo edeltäpäin näkee. Tarkoitamme erästä kehityksen 
kohtaa, joka on kaukana nykyisestä ja jota Platon nimit¬ 
ti viisaudenihanteeksi. Koska hän näillä sanoilla tarkoit¬ 
ti ihmisten vaistomaista viisautta, niin meidän on parasta 
korvata se toisella sanalla, "totuudellisuus” sanalla. Mehän 
olemme tulleet yksilöllisemmiksi, koska olemme loitonneet 
jumalallisesta, ja meidän on sen tähden ponnisteltava siihen 
takaisin. Meidän on oivallettava totuudellisuus sanan koko 
painavuuspa se on oleva moraalisessa merkityksessä teoso- 
fisen maailmankatsomuksen ja teosofisen mielenlaadun tu¬ 
los. Ihmiset tulevat käsittämään totuudellisuuden teosofian 
avulla. 

Nykyiset teosofit tulevat käsittämään, kuinka välttä¬ 
mätöntä on tuntea täydellisesti totuudellisuuden moraali¬ 
nen merkitys aikana, jolloin materialismi on vienyt siihen, 
että totuudellisuudesta kyllä voidaan puhua, mutta että ylei- 

nen kulttuurielämä ei läheskään oivalla sen oikeutta. Eihän 
nykyään voi toisin ollakaan. Nykyiseltä kulttuurilta täytyy 
hyvin suuressa määrässä puuttua totuudellisuutta erään tie¬ 
tyn ominaisuutensa tattia. Kysyn: Miltä ihmisestä tuntuu, 
kun hän lukee sanomalehdestä tai muusta painotuottees¬ 
ta jotakin ja myöhemmin huomaa, ettei kirjoitus ollutkaan 
totta? Pyydän hartaasti, ajatelkaa sitä! Niin ei tapahdu vain 
joskus, vaan alituiseen. Kaikkialla modernissa elämässä on 
valheellisuus tullut kulttuurimme ominaisuudeksi. Teidän 
on mahdotonta sanoa totuudellisuutta aikakautemme omi¬ 
naisuudeksi. 

Ajatelkaa ihmistä, jonka tiedätte kirjoittaneen tai sa¬ 
noneen jotakin valheellista, ja nuhdelkaa häntä siitä. Huo¬ 
maatte, ettei hän lainkaan käsitä valheellisuuttaan vääräksi. 
Hän vastaa heti: Niin, olen sanonut niin hyvässä uskossa, 
asiaa tarkemmin ajattelematta. Teosofit eivät saa hyväksyä 
moraaliseksi, jos joku sanoo, että hän on valehdellut hy¬ 
vässä uskossa. Ihmisten tulee oppia tietämään, että se, mitä 
he kertovat, on todella tapahtunut. Voin silloin saa jotakin 
sanoa, kun tuntee olevansa velvollinen käytettävissä olevin 
keinoin tutkimaan ja osoittamaan, että niin todella on ta¬ 
pahtunut kuin hän sanoo. Vasta sitten, kun ihminen tuntee 
tämän velvollisuudekseen, hän voi omaksua totuudellisuu¬ 
den moraalisena vaikuttimena. Silloin ei kukaan, aiheutet- 
tuaan maailmassa jotakin väärää, enää sano: Minä olen niin 
tehnyt hyvässä uskossa. Hän tulee oppimaan, ettei hän ole 
velvollinen sanomaan, minkä kuvittelee tietävänsä oikeaksi, 
vaan että hän on velvollinen sanomaan ainoastaan sen, mikä 


61 



on totta, mikä on oikeaa. Ja tämän saa aikaan vain se, että 
kulttuurielämässämme täytyy tapahtua tietyssä suhteessa 
jyrkkä muutos. Liikeyhteyksien nopeus, ihmisten sensaatio- 
nälkä, yleensä kaikki materialistisen aikakauden seuraukset 
ovat totuudellisuuden vastustajia. Moraalin alalla tulee teo¬ 
sofia olemaan ihmiskunnan kasvattaja totuudentuntoon. 

Tämänpäiväisenä tehtävänäni ei ole puhua siitä, miten 
paljon totuudellisuutta on jo toteutettu teosofisessa seuras¬ 
sa. Mutta sanottava on, että sen, mitä tänään olen puhunut, 
tulee periaatteessa olla korkea teosofinen ihanne. Teosofisen 
liikkeen moraalisella kehityksellä tulee olemaan yllin kyllin 
tekemistä, kun totuudellisuuden moraalinen ihanne tulee 
kaikkiin suuntiin perin pohjin ajatelluksi, tunnetuksi ja oi¬ 
valletuksi. 

Tämä totuudellisuuden moraalinen ihanne tulee ny¬ 
kyään olemaan hyveen ihmisen aistimus sielussa aikaansaa¬ 
man oikean vaikutuksen tulos. Toinen teosofisen jaoituksen 
nimeämä sielunjäsen on se, jota tavallisesti sanomme äly- 
sieluksi. Tiedätte sen kehittyneen pääasiallisesti neljäntenä 
Atlantiksen jälkeisenä kulttuurikautena, Kreikkalais-La¬ 
tinalaisena aikana. Tälle sielunjäsenelle ominaisen hyveen 
olemme jo usein maininneet. Se on mielenlujuus, urhool¬ 
lisuus, rohkeus. Sen äärimmäisyys on uhkarohkeus ja vas¬ 
takohta pelkuruus. Rohkeus, mielenlujuus, urhoollisuus on 
uhkarohkeuden ja pelkuruuden keskivälillä. Saksan kielen 
sana ”Gemiit” tarkoittaa juuri ihmissielun keskimmäis¬ 
tä osaa, sitä, mikä siinä on rohkea, vahva, voimakas. Se oli 
myös keskimmäisenä hyveenä Platonilla ja Aristoteleel- 

la. Se oli se hyve, joka neljännellä Atlantiksen jälkeisellä 
kulttuurikaudella vielä oli ihmisissä jumalallisena lahjana, 
kun taas "viisaus” oli vain kolmannella Atlantiksen jälkei¬ 
sellä aikakaudella ihmisissä oikeastaan 'Vaistomaisena”. 
Vaistomainen urhoollisuus ja mielenlujuus olivat jumalten 
lahjana ihmisissä, jotka neljänteen Atlantiksen jälkeiseen 
kulttuurikauteen kuuluvina kohtasivat kristinuskon tulon 
Pohjois-Eurooppaan, He osoittivat, että urhoollisuus oh 
heissä vielä jumalten lahja. Kaldealaisissa viisaus, syvällinen 
tunkeutuminen tähtimaailman salaisuuksiin, oli jumalten 
lahja, inspiroitu ominaisuus, samaan aikaan kuin neljännen 
Atlantiksen jälkeisen kulttuurikauden ihmisissä, kreikkalai¬ 
sissa ja roomalaisissa ja tuissakin kansoissa, joihin kristinus¬ 
ko levisi, oh jumalten lahjana urhoollisuus ja mielenlujuus. 
Tämä viisaus-urhoollisuus on myöhemmin kadonnut. 

Katsellessamme viidettä Atlantiksen jälkeistä kulttuu- 
rikautta meidän on sanottava olevamme tähän urhoolli¬ 
suuteen ja mielenlujuuteen nähden samassa asemassa kuin 
kreikkalaiset viisauteen nähden ohvat kaldealaisiin ja egyp¬ 
tiläisiin verrattuina. Katselemme taaksepäin siihen, mikä 
jumalten lahjana oh lähinnä edellisellä kulttuurikaudella 
ja mitä me tietyllä tavalla voimme jälleen tavoitella. Mutta 
kaksi edellistä esitelmäähän on meille osoittanut, että tässä 
pyrkimyksessä täytyy tapahtua eräänlainen muuttuminen. 
Ulkonaisen, jumalten lahjana, ilmenneen mielenlujuuden 
ja urhoollisuuden olemme nähneet muuttuvan Franciscus 
Assisilaisessa. Olemme nähneet muutoksen tapahtuvan 
sisäisen moraalisen voiman seurauksena, Kristus-voiman 

vaikutuksesta. Mielenlujuuden ja urhoollisuuden muuttu¬ 
misen tuloksena oli ”aito rakkaus”. Mutta aito rakkauden 
tulee olla toisen hyveen johtama, mielenkiinnon, osanoton 
siihen olentoon, jota rakastamme. Shakespeare on "Timon 
Ateenalaisessaan” osoittanut, kuinka rakkauskin eli hyvä¬ 
sydämisyyskin esiintyessään intohimoisena, vain pelkkänä 
ihmisluonnon ominaisuutena, ilman viisauden ja totuuden 
johtoa, saa aikaan vahinkoa. Siina kuvataan ihmistä, joka 
taholle tuhlaa omaisuuttaan. Anteliaisuus on hyve, mutta 
Shakespeare osoittaa meille myös, että tuhlaava anteliaisuus 
luo loisia. 

Samoin kuin vanhaa urhoollisuutta ja mielenlujuutta 
johtivat mysteereistä käsin Euroopan bramiinit, syrjässä py¬ 
syvät viisaat, samoin täytyy ihmisluonnossakin olla johto, 
hyveen ja kiinnostuksen yhteissointu. Kiinnostuksen täytyy 
johtaa meitä oikealla tavalla ulkomaailman yhteyteen, kun 
käännymme siihen rakkaudellamme. Tämä käy ilmi erittäin 
kuvaavasta, joskin radikaalisesta Franciscus Assisilaisen esi¬ 
merkistä. Franciscus Assisilaisessa ei ollut ihmissääliä, jossa 
voi helposti olla tungettelevaa ja loukkaavaa, sillä sellaisia¬ 
kaan ihmisiä, jotka tahtovat vuodattaa sääliään toisiin ih¬ 
misiin, ei elähdytä suinkaan oikea moraalivirike. On paljon 
ihmisiä, jotka eivät lainkaan siedä säälittävän itseään. Mutta 
ymmärtäväinen lähestyminen ei loukkaa. Olemuksensa ym¬ 
märtämistä ei kukaan terve ihminen torju, mutta surkutte¬ 
lun ja säälin hän hyvinkin saattaa työntää luotaan. 

Tämä ymmärtämys se voi johtaa meitä, kun kysymyk¬ 
sessä on toinen hyve: rakkaus. Rakkaus on Kristus-voiman 

vuodatuksella tullut erikoisesti älysielun hyveeksi, ihmis¬ 
järjen seuraamaksi ihmisrakkaudeksi. Myötätunto surussa 
ja ilossa on tulevaisuudessa nouseva mitä ihanimpaan ku¬ 
koistukseen ihmisten yhteiselämässä, varsinkin sellaises¬ 
sa ihmisessä, joka oikealla tavalla käsittää Kristus-voiman 
vuodatuksen, sillä siitä on kehittyvä silloin elävä tunne. Juu¬ 
ri Kristus-voiman teosofinen käsittäminen synnyttää sen 
tunteen. Kristus on Golgatan mysteerissä laskeutunut alas 
Maan kehitykseen. Hänen herätteensä, hänen vaikutuksen¬ 
sa elävät siinä. Kaikkialla ne ovat siinä. Miksi hän laskeutui 
tänne maan päälle? Siksi, että sen vaikutuksesta, mitä hän 
on antanut maailmalle, kehitys kulkisi eteenpäin oikeassa 
hengessä, että Maan kehitys Kristus-voiman vaikutuksesta 
voisi oikealla tavalla täyttyä. Jos nyt, Kristus-voiman tultua 
maailmaan, suhtaudumme moraalittomasti, välinpitämättö¬ 
mästi lähimmäisiimme, me hävitämme ja turmelemme ja 
riistämme osan maailmasta, johon Kristusvoima on vuoda¬ 
tettu. Hävitämme siis Kristus-virikkeestäkin jotakin, kos¬ 
ka se on maailmassa. Mutta jos luovalla hyveellä annamme 
maailmalle jotakin, silloin toimimme rakentavasti. Juuri an¬ 
tamalla me rakennamme. Ei ole usein suotta sanottu, että 
Kristus ensin ristiinnaulittiin Golgatalla, mutta että ihmis¬ 
ten teot hänet yhä uudelleen ristiinnaulitsevat. Kun Kristus 
Golgatalla vuodatettiin Maan kehitykseen, me aina rakkau¬ 
dettomuudessamme ja kiinnottomuudessamme harjoitta¬ 
millamme moraalittomilla teoilla osallistumme maan päälle 
laskeutuneen Kristuksen kipuihin ja kärsimyksiin. Siksi yhä 
uudelleen on sanottu: Niin kauan Kristusta ristiinnaulitaan, 

kuin moraalittomuus, rakkaudettomuus ja kiinnottomuus 
jatkuvat. Koska Kristus-voima on läpäissyt maailman, sil¬ 
loin kärsimykset tuotetaan juuri hänelle. 

Yhtä totta kuin on, että me tuhoavalla pahuudellamme 
hävitämme Kristus-virikettä ja samalla jatkamme Golgatal¬ 
la alkanutta ristiinnaulitsemista, yhtä totta on myös, että me 
rakkaudenteoillamme lisäämme Kristus-virikkeen voimaa, 
autamme sitä elämään. "Mitä olette tehneet yhdelle näistä 
pienimmistä veljistäni, sen olette tehneet minulle.” Nämä 
ovat rakkauden merkityksellisimmät sanat, ja teosofises- 
ti ymmärrettyinä nämä sanat ovat tuleva mitä syvällisim- 
miksi moraalisiksi herätteiksi. Ja teosofisesti ne käsitämme, 
jos ymmärtäen kohtelemme ihmistovereitamme. Niin kuin 
kohtelemme toisia ihmisiä, niin kohtelemme itse Kris- 
tus-impulssia, Kristus-herätettä. 

On voimallinen, moraalinen heräte ja todella perustaa 
moraalin, jos tunnemme: Golgatan mysteeri on täyttynyt 
kaikkien ihmisten hyväksi, ja siitä on levinnyt virike koko 
maailmaan. Kohdatessasi lähimmäisiäsi koeta ymmärtää 
heitä kaikkine heidän rodun, värin, kansallisuuden, uskon¬ 
tunnustuksen, maailmankatsomuksen jne. luomine erikoiso¬ 
minaisuuksineen. Mitä ikinä heille teet, sen teet Kristukselle. 
Mitä ikinä ihmiselle teet, sen teet tässä Maan kehityksessä 
Kristukselle. Sanat: 'Mitä olette tehneet yhdelle minun vel¬ 
jistäni, sen olette tehneet minulle” tulevat sille, joka oivaltaa 
Golgatan mysteerin perusmerkityksen, heti voimakkaaksi 
moraaliseksi virikkeeksi. Voimme sanoa, että kristinuskon 
edellisen ajan jumalat antoivat ihmiselle vaistomaista vii- 

sautta, vaistomaista mielenlujuutta ja urhoollisuutta, mutta 
ristin symbolista virtaa alas rakkaus, rakkaus, joka rakentuu 
ihmisten keskinäiseen kiinnostukseen ja osanottoon. 

Siten Kristus-voima tulee valtavasti vaikuttamaan 
maailmassa. Kun ei ainoastaan bramiini bramiinia, paaria 
paariaa, juutalainen juutalaista, kristitty kristittyä rakastaja 
ymmärrä, vaan kun juutalainen rakastaa ja ymmärtää kris¬ 
tittyä, paaria bramiinia, amerikkalainen aasialaista, silloin 
myös tiedämme, kuinka syvän-kristillisesti tunnemme sa¬ 
neessamme, että huolimatta kaikkien uskontunnustusten 
eroavaisuuksista veljeyden täytyy vallita ihmisten kesken. 
Kaikkia muita siteitä on pidettävä vähäisinä. Isää, äitiä, 
veljeä, sisarta, vieläpä omaa elämääkin on pidettävä vähäi- 
sempänä kuin sitä, mikä puhuu ihmissielusta toiseen. Ken 
ei tässä merkityksessä pidä halpana sitä, mikä estää ihmis¬ 
ten eroavaisuuksia tasoittavan Kristus-hengen vuodatuksen 
vastaanottamista, hän ei voi olla Kristuksen oppilas. Golga¬ 
tan mysteeristä virtaavan rakkauden-voiman juuri tunnem¬ 
me tässä suhteessa sen uudistuksena, mikä alkuperäisenä 
hyveenä annettiin ihmisille. 

Nyt meidän on vielä tarkasteltava sitä, mitä voimme 
pitää tietoisuussielun hyveenä. Mikäli olemme neljännessä 
Atlantiksen jälkeisessä kulttuurikaudessa, hyveet ovat yhä 
vaistomaisia. Platon ja Aristoteles ovat nimittäneet niitä 
tietoisuus sielun päähyveiksi, käsittäen ne tasapainotiloiksi, 
tietoisuussielun keskitieksi. Tietoisuussielu merkitsee sitä, 
että ihminen on ruumiillisuutensa kautta tietoinen ulko¬ 
maailmasta. Aistimin havaittava ruumis on lähinnä tietoi- 

suussielun työase, ja aistimin havaittava ruumis on myös se, 
jonka kautta ihminen tulee minätietoisuuteenkin. 

Siksi ihmisellä täytyy olla aistimin havaittava ruumis. 
Jos ihminen ei olisi saanut aistimin havaittavaa ruumista 
maatehtäväänsä varten, niin maatehtävää ei voitaisi suo¬ 
rittaa. Mutta tässäkin on raja. Jos ihminen käyttäisi kaikki 
voimansa nautintoon, silloin hän sulkeutuisi itseensä, silloin 
maailma kadottaisi hänet. Platon ja Aristoteles ovat sitä 
mieltä, että pelkkä nautinto ihminen, joka kaikki voimansa 
käyttää nautintojen hankkimiseen, sulkeutuu maailmalta ja 
maailma kadottaa hänet. Sellainen ihminen taas, joka kai¬ 
kesta kieltäytyy, tekee itsensä yhä heikommaksi, ja ulkonai¬ 
nen maailmankulku murskaa hänet. Ken ylittää ihmisvoi¬ 
mansa, hän kadottaa maailman. 

Siis se, mitä ihminen on kehittänyt tietoisuussielun 
muodostamiseksi, voi särkyä, ja ihminen kadottaa maail¬ 
man. Nämä molemmat äärimmäisyydet välttävä hyve on 
"kohtuus”. Kohtuus ei siis ole askeesia, kieltäymystä, eikä 
hekumointia, vaan niiden välinen oikea keskitie. Ja se on 
tietoisuussielun hyve. Tähän hyveeseen nähden emme vielä 
ole päässeet vaistomaisuutta pitemmälle. Vähäinen ajattelu 
voi opettaa teille, että ihmiset heilahtelevat äärimmäisyy¬ 
destä toiseen. Jos ette ota huomioon ani harvoja ihmisiä, 
jotka tällä alalla pyrkivät tietoisuuteen, niin havaitsette ih¬ 
misten valtavan enemmistön elävän tietyn kaavan mukaan, 
jonka Keski-Euroopassa voi luonnehtia sanomalla; Berlii¬ 
nissä on ihmisiä, jotka koko talven aina vain mässäävät ja 
hummaavat ahtaen itsensä täyteen kaikenkarvaisia herkkuja 

ja jotka sitten kesällä menevät Karlsbadiin toisilla äärim¬ 
mäisyyksillä elostelunsa seurauksia parantelemaan. Siinä 
näette vaakakuppien heilahtelevan ylös ja alas. Tämä nyt on 
äärimmäinen tapaus. 

Mutta kaikkialla esiintyy nautinnon ja kieltäytymisen 
välistä heilahtelua, sen huomaa helposti. Toisesta äärimmäi¬ 
syydestä ihmiset huolehtivat itse, toiseen äärimmäisyyteen 
he antautuvat lääkärin määräyksestä tämän kirjoittaessa 
kieltäytymisohjeitä, jotta paha saataisiin parannetuksi. 

Siitä näette, että ihmiset tässä asiassa ovat vielä aivan 
vaistojensa varassa ja että meidän täytyy sanoa: Ihmisen 
vaistomainen tunne, ettei hän mene liiaksi kumpaankaan 
äärimmäisyyteen, on eräänlainen jumalten lahja. Mutta sa¬ 
moin kuin ihmisen muut vaistomaiset ominaisuudet ovat 
kadonneet, tämäkin on katoava siirryttäessä viidennes¬ 
tä Atlantiksen jälkeisestä kulttuurikaudesta kuudenteen. 
Luonnonlahjana se on katoava, ja te voitte nyt arvostella 
ja käsittää, kuinka suuresti teosofinen maailmankatsomus ja 
mielenlaatu ovat auttava tietoisuuden asteittaista kehitty¬ 
mistä tällä alalla. 

Meillä on nykyään vielä vähän, joskin ehkä kehitty¬ 
neitä teosofeja, joille on valjennut, että teosofian reseptillä 
voidaan tälläkin alalla saavuttaa oikea tietoisuus. Kun teoso¬ 
fia talla alalla pääsee voimakkaammin vaikuttamaan, silloin 
ihmiset alkavat yhä enemmän kaivata suuria henkisiä to¬ 
tuuksia. Teosofiaa kyllä nykyään vielä pilkataan, mutta niin 
ei ole aina oleva. Se on leviävä, se on voittava kaikki ulko¬ 
naiset vastustajat, eivätkä teosofit ole tyytyvä vain yleisen 

ihmisrakkauden saarnaamiseen. Teosofisen liikkeen piiriin 
kuuluvat ihmiset tulevat yhä harvemmin sanomaan: Nämä 
ovat meidän periaatteitamme, ja kun meillä on nämä peri¬ 
aatteet, silloin juuri olemme teosofeja. Teosofian elävyyden 
ja elähdyttävyyden tunteminen on yhä enemmän vahvistuva 
ja laajeneva. Mutta kun ihmiset omaksuvat teosofisesta vii¬ 
saudesta virtaavat ajatukset, tunteet ja herätteet, mitä sil¬ 
loin tapahtuu? Mehän kaikki tiedämme, ettei teosofeilla voi 
koskaan olla materialistista elämänkatsomusta. Päinvastoin, 
heidän elämänkatsomuksensa on kokonaan materialismin 
vastainen. Materialistisesti ajattelee se, joka sanoo: Kun 
ihmisellä on tämä tai tuo ajatus, silloin syntyy liike aivo- 
molekyyleissä tai -atomeissapa tämän liikkeen seurauksena 
on, että ihminen ajattelee. Ajatus lähtee aivoista ikään kuin 
hieno savu, niin kuin liekki kynttilästä. Sellainen on ma¬ 
terialistinen näkökanta. Sen vastakohta on teosofinen. Sen 
mukaan ajatukset, sielun elämykset panevat aivot ja hermo- 
järjestelmän liikkeeseen. Aivojen liikkeen laatuja tapa riip¬ 
puu siitä, mitä ajatuksia ajattelemme. Jos haluat tietää, mil¬ 
laiset ihmisen aivot ovat, sinun on tutkittava, mitä ajatuksia 
hän on ajatellut. Niin kuin kirjoitus on ajatusten seuraus, 
samoin aivojen liikkeet ovat ajatusten seurauksia. 

Eiköhän teidän täydy sanoa, että aivot työskentelevät 
toisin silloin, kun koette teosofisia ajatuksia, kuin kortinpe- 
luuseurassa? Toisia liikkeitä tapahtuu sielussanne teosofisia 
ajatuksia seuratessanne kuin ollessanne seurassa, joka pelaa 
korttia tai katselee elokuvaesitystä. Mutta ihmiselimistössä 
ei ole mitään eristettyä. Kaikki on keskinäisessä yhteydes- 

sä, vaikuttaen toinen toiseensa. Ajatukset vaikuttavat ai¬ 
voihin ja hermojärjestelmään, ja tämä on yhteydessä koko 
elimistöömme. Kun perityt ominaisuudet voitetaan, tapah¬ 
tuu esim. seuraavaa: Ajatukset siirtyvät aivoista vatsaan, ja 
seurauksena on, että mikä tänään vielä ihmisille maistuu, ei 
enää maistu niille, jotka ovat omaksuneet teosofisia ajatuk¬ 
sia. Teosofin omaksumat ajatukset ovat jumalan-ajatuksia. 
Nämä vaikuttavat koko elimistöön, niin että oikea maistuu. 
Mikä ei ole sille sopivaa, se löyhkää ja tuntuu ihmisestä vas¬ 
tenmieliseltä. Omituinen perspektiivi, jota ehkä voi sanoa 
materialistiseksi. Mutta se on aivan tämän vastakohta. 

Tämänlaatuinen ruokahalu, että te toisesta pidätte ja 
syötte mielellänne, toista vihaatte ettekä tahdo syödä, on 
ilmenevä teosofisen työskentelyn seurauksena. Sen voit¬ 
te arvostella omassa itsessänne, kun otatte huomioon, että 
nyt inhoatte asioita, joita ette inhonneet ennen teosofista 
aikaanne. Näin on tapahtuva yhä enemmän, kun ihminen 
epäitsekkäästi työskentelee korkeamman kehityksensä hy¬ 
väksi, niin että maailma voi saada häneltä sitä, mikä on oi¬ 
keaa. Ei pidä 'epäitsekkyys” ja "itsekkyys” sanojen kanssa 
olla piilosilla. Niitä voi hyvin helposti käyttää väärin. Ei ole 
aivan epäitsekästä, jos ihminen sanoo: Tahdon vain toimia 
maailmassa ja maailman hyväksi, mitä välitän omasta hen¬ 
kisestä kehityksestäni? Tahdon vain työskennellä, en itsek¬ 
käästi pyrkiä... Ei ole itsekästä, jos ihminen kehittää itseään 
korkeammalle, koska hän siten tekee itsensä kelvollisem¬ 
maksi osallistumaan tehokkaasti maailman kehitykseen. Jos 
lyö laimin oman kehityksensä, tekee itsensä kelvottomaksi 

palvelemaan maailmaa, kieltää maailmalta voimansa. Siinä¬ 
kin, mitä jumaluus on ihmisellä tarkoittanut, on meneteltä¬ 
vä oikein: on kehitettävä itseään. 

Niin ihmiskunta tai sanokaamme ihmiskunnan par¬ 
haimmisto on kehittyvä teosofian vaikutuksesta, ettei se 
ainoastaan vaistomaisesti tunne kohtuutta johtavaksi ihan- 
teekseen, vaan myös tietoisesti tuntee sympatiaa siihen, 
mikä arvokkaalla tavalla, tekee ihmisestä jumalallisen maa¬ 
ilmanjärjestyksen rakennuskiven, ja tietoisesti inhoaa sitä, 
mikä hänet tuhoaa maailmanjärjestyksen rakennuskivenä. 

Näin näemme, kuinka siinäkin työssä, mitä suoritetaan 
ihmisessä itsessään, vallitsevat moraaliset voimat, ja niin 
kohtaamme sen, mitä voimme sanoa "elämänviisaudeksi”, 
muuttuneeksi kohtuudeksi, Seuraavalle (kuudennelle) At- 
lantiksen jälkeiselle kulttuurikaudelle kuuluva ja ihmistä 
velvoittava elämänviisauden” ihanne tulee siksi ihannehy- 
veeksi, jota, Platon sanoo oikeamielisyydeksi. Se on hy- 
veitten harmoninen sopusointu. Sopusointu oli ihmisten 
silmissä hyvin kaukainen ihanne vielä kristinuskon edel¬ 
lisenä aikana. Olemme nähneet, että viisaudesta on tullut 
totuudellisuus, mikä hyve auttoi ihmiset arvokkaalla tavalla 
oikeaan elämänsuhteeseen, ja että mielenlujuudesta kehittyi 
rakkauden moraalivirike. 

Mutta jos tahdomme päästä totuudenmukaisuuteen 
henkisiin asioihin nähden, kuinka meidän silloin on me¬ 
neteltävä? Pääsemme totuudellisuuteen, pääsemme siihen, 
mitä aistimussielumme voi hyveenä hehkuttaa, oikealla ym¬ 
märtämyksellä, oikealla kiinnostuksella ja osanotolla. Mikä 

nyt on tämä osanotto henkiseen maailmaan nähden? Jos 
tahdomme lähestyä fyysistä maailmaa ja ihmistä, meidän on 
avauduttava niille, meillä tulee olla avoin silmä niiden ole¬ 
mukselle. Mutta kuinka me henkiseen maailmaan katsoen 
saamme avoimen silmän? Sen saamme kehittämällä aivan 
erityistä tunne laatua, tunne laatua joka sukelsi esiin silloin, 
kun vanha viisaus, vaistomainen viisaus vuodatettiin sielun¬ 
elämän syvyyksiin. Tätä tunne laatua kuulemme kreikka¬ 
laisten usein kuvaavan sanoilla; "Kaikki filosofinen ajattelu 
alkaa "ihmettelyllä”, "hämmästyksellä”. Määritellessämme 
ihmettelyn ja hämmästyksen yliaistilliseen maailmaan suh¬ 
tautumisemme lähtökohdaksi sanomme itse asiassa moraa¬ 
lisesti hyvin merkityksellistä. Alkukantainen, sivistymätön 
ihminen ei kovinkaan paljon ihmettele maailman suuria 
ilmiöitä. Lisääntyvä henkistyminen juuri saa ihmisen koh¬ 
taamaan arvoituksia jokapäiväisissä ilmiöissä ja aavistamaan 
niiden takana henkistä. Ihmettely se johtaa sielumme ylös 
henkisille alueille, saavuttamaan tietoja niistä, ja vain silloin 
voimme tunkeutua niiden salaisuuksiin, kun ne vetävät sie¬ 
lumme puoleensa. Tämä veto se herättää ihmettelymme, 
hämmästyksemme, uskomme. Oikeastaan tämä ihmettely 
ja tämä hämmästys ne aina johtavat meitä yliaistilliseen, ja 
sitä usein sanotaan myös "uskoksi”. Usko, ihmettelyjä häm¬ 
mästys ovat ne kolme sielunvoimaa, jotka vievät meitä yli 
tavallisen maailman. 

Ollessamme ihmiseen nähden hämmästyksen vallassa 
pyrimme häntä ymmärtämään. Ymmärtämällä hänen ole¬ 
mustaan tulemme "veljeyden” hyveeseenpä sitä toteutamme 

parhaiten, kun kohtelemme ihmistä kunnioittavasti. Silloin 
tulemme näkemään, että meidän on osoitettava kunnioitus¬ 
ta jokaiselle ihmiselle. Jos niin teemme, silloin tulemme yhä 
enemmän totuutta rakastaviksi. Totuus tulee meille velvoit¬ 
tavaksi. Yliaistillinen maailma kiehtoo meitä, ja tieto auttaa 
meitä saavuttamaan sen, mikä jo yliaistillisena viisautena 
on laskeutunut alitajuisille sielun alueille. Vasta sitten, kun 
yliaistillinen viisaus oli laskeutunut alas, esiintyi sana, että 
filosofia alkaa ihmettelyllä ja hämmästyksellä. 

Tämä sana voi teille selvittää, että ihmettelyjä häm¬ 
mästys esiintyvät maailmankehityksessä vasta Kristus-voi- 
man tultua maailmaan. Määriteltyämme toisen hyveen 
rakkaudeksi käännämme nyt katseemme siihen, minkä 
olemme määritelleet tulevien aikojen elämänviisaudeksi 
ja nykyajan vaistomaiseksi kohtuudeksi. Käissä hyveissä 
ihminen on itsensä edessä. Tällöin hän toimii niin sanoak¬ 
semme siten, että hän maailmassa suorittamillaan teoilla 
huolehtii itsestään. Siksi hänen on tarpeellista löytää pä¬ 
tevä arvonmitta. 

Nyt näemme esiintyvän sellaista, mikä yhä enemmän 
kehittyy ja mistä olenkin jo toisessa yhteydessä usein puhu¬ 
nut. Sen alku juontuu vasta kreikkalaisajalta, neljänneltä At- 
lantiksen jälkeiseltä kulttuurikaudelta. Voimme suorastaan 
osoittaa, kuinka vanhassa kreikkalaisessa näytelmätaiteessa, 
kuten esim. Aiskhyloksella kostottaret esittävät osaa, joka 
sitten esiintyy Euripideella omanatuntona. Siitä nähdään, 
ettei vanhempina aikoina yleensä ollut sitä, mitä me sanom¬ 
me omaksitunnoksi. Omatunto on erityisesti meidän omien 

tekojemme ojennusnuora, milloin me omaa etuamme tar¬ 
koittavissa pyyteissämme menemme liian pitkälle. Ojen- 
nusnuoran, normatiivina omatunto silloin asettuu antipa¬ 
tiamme ja sympatiamme väliin. 

Siten saavutamme niin sanoaksemme objektiivisem¬ 
paa, mikä vaikuttaa enemmän ulospäin totuudellisuuden 
hyveeseen, rakkauteen ja elämänviisauteen nähden. Rakkaus 
on tässä keskeisenä, ja sen tulee määräävänä läpäistä koko 
elämä, kaikki yhteiskunnallinenkin elämä. Se säännöstelee 
myös ihmisen kehittämät sisäiset virikkeet ja vaikuttimet. 
Mutta ihmisen kehittämä totuudellisuus ilmenee uskona 
yliaistilliseen tietoon. Elämänviisaus meidän on pidettävä 
jumalallis-henkisenä säätäjänä, joka varmemmin vie oikeaa 
keskitietä, samaan tapaan kuin omatunto. Joku voi väittää, 
että omatunto ja ihmettelykyky ovat ihmisluonnon iäisiä 
ominaisuuksia. Niin ei kuitenkaan ole. Ken niin väittää, hän 
ei tunne asioita. 

Yhä selvemmin ilmenee, etteivät ihmiset vanhoina ai¬ 
koina vielä olleet laskeutuneet niin syvälle fyysiseen tasoon 
kuin he nyt ovat, vaan että he olivat läheisemmin jumalallis¬ 
ten virikkeiden yhteydessä. Ihminen ei sellaisessa olotilassa, 
jonka hän tietoisesti tulee jälleen saavuttamaan, kun totuu¬ 
dellisuus, rakkaus ja elämäntaito fyysiseen tasoon nähden ja 
henkiseen tietoon katsoen tulevat häntä enemmän hallit¬ 
semaan ja usko yliaistilliseen maailmaan saa hänessä suu¬ 
remman vallan. Ja usko on lopulta muuttuva yliaistilliseksi 
tiedoksi. Samoin kuin uskon, samoin on myös ulkonaisesti 
vaikuttavan rakkauden laita. Omatunto taas on säännöstele- 

västi vaikuttava tietoisuussielussa. Usko, rakkaus, omatunto, 
nämä kolme tulevat moraalisiksi tahtivoimiksi, jotka varsin¬ 
kin teosofisen maailmankatsomuksen vaikutuksesta asettu¬ 
vat asumaan ihmissieluun. Tulevaisuuden moraaliset näkö¬ 
alat avautuvat vain niille, jotka antavat mainituille hyveille 
yhä suuremman arvon. Teosofinen maailmankatsomus on 
asettava siveellisen elämän näiden hyveiden valoon, ja nämä 
tulevat olemaan tulevaisuudessa rakentavia voimia. 

Näemme Kristus-voiman Golgatan mysteerissä laskeu¬ 
tuvan ihmiskunnan kehitykseen. Tiedämme, että Golgatan 
mysteeritapahtumassa fyysisen ruumiin, eetteriruumiin ja 
astraalikehon muodostama ihmiselimistö sai ylhäältä Kris- 
tus-virikkeenä minä-virikkeen. Tämän Kristus-voiman Maa 
otti vastaanpa se on vuodatettu Maan kulttuurielämään. Se 
on nyt siinä Kristuksen minänä. Tiedämme edelleen, että 
fyysinen ruumis, eetteriruumis ja astraaliruumis jäivät Jee¬ 
sus Nasaretilaiseen. Kristus-voima oli siinä minänä. Gol¬ 
gatalla Jeesus Nasaretilainen erosi Kristus-virikkeestä, joka 
sitten virtasi Maan kehitykseen. Tämän virikkeen kehitys 
merkitsee itse Maan kehitystä. 

Maailma on maya eli harha, kuten usein olemme 
kuulleet. Mutta ihmisen on vähitellen päästävä tämän ul¬ 
konaisen maailman takana olevaan todellisuuteen. Maake- 
hityksen neljäntenä kautena, jossa me nyt olemme, kaikki 
ulkonainen, ensimmäisenä kehityskautena muodostunut, 
on hajoava. Kaikki, minkä fyysiset silmämme näkevät, on 
kariseva ihmiskunnan kehityksestä, aivan samoin kuin kari¬ 
see hänen fyysinen ruumiinsa. 

Mitä sitten jää jäljelle? Voimat, jotka todellisina liite¬ 
tään ihmiseen ihmiskunnan kehityskulussa Maan päällä. Ja 
todellisin niistä on se voima, joka Kristus-hengen vuodatuk¬ 
sena on annettu Maan kehitykseen. Mutta tällä Kristus-voi- 
malla ei nyt ole Maan päällä mitään, mihin pukeutua. Sen 
on siis ensin jatkuvalla Maan kehityksellä saatava itselleen 
verho, ja Maan päästyä kehityksensä päähän on täysin ke¬ 
hittynyt Kristus oleva Loppu ihminen, niin kuin Aatami oli 
Alkuihminen, jonka ympärille koko ihmiskunta on ryhmit¬ 
tynyt. Sanoissa; ”Mitä olette tehneet yhdelle näistä minun 
veljistäni, sen olette tehneet minulle” on merkityksellinen 
viittaus meille. Mitä sitten on tehty Kristukselle? Teot, jotka 
suoritetaan Kristus-voiman hengessä, omantunnon, uskon 
ja tiedon hengessä, jäsentyvät tähänastisesta maaelämästä, ja 
antaessaan teoillaan ja moraalisella käyttäytymisellään jota¬ 
kin veljelleen ihminen antaa samalla Kristukselle. Ojennus- 
nuoraksi on tässä asetettava sanat: Uskon ja luottamuksen 
toimilla ja teoilla luomme Kristus-minälle verhoa, jota voi 
rinnastaa ihmisen astraaliruumiiseen. Muodostamme Kris- 
tus-minä-virikkeelle astraaliruumista kaikilla ihmettelyn, 
luottamuksen, kunnioituksen, uskon teoilla, lyhyesti: kai¬ 
kella, mikä raivaa tietä yliaistilliseen tietoon. Kaikilla näil¬ 
lä teoilla edistämme rakkautta. Se sisältyy jo mainittuihin 
sanoihin; "Mitä teette yhdelle minun veljistäni, sen teette 
minulle”. 

Muodostamme eetteriruumista Kristukselle rakkau- 
denteoilla, ja sillä, mikä omantunnon herätteestä vaikuttaa 
maailmassa, muodostamme Kristukselle ihmisen fyysistä 

ruumista vastaavaa verhoa. Kun Maa kerran saavuttaa pää¬ 
määränsä, kun ihminen tulee oivaltamaan ne oikeat moraa- 
livirikkeet, jotka kaiken hyvän saavat aikaan, silloin lunas¬ 
tetaan se, mikä Golgatan mysteerissä Kristusvirikkeellä on 
minänä vuodatettu ihmiskunnan kehitykseen. Silloin hänen 
verhonaan on uskon ja ihmisen ihmettelyn ja hämmästyk¬ 
sen tekojen muodostama astraaliruumis, rakkaudentekojen 
muodostama eetteriruumis ja omantunnon tekojen muo¬ 
dostama fyysinen ruumis. 

Siten tulee ihmiskunnan kehitys täyttymään ihmisen 
moraalivirikkeiden ja Kristus-voiman vuodatuksen yhteis¬ 
työllä. Näemme tulevaisuuden näkynä ihmiskunnan edes¬ 
sämme suurena elimellisenä kokonaisuutena. Kun ihmiset 
oppivat liittämään tekonsa tähän suureen elimistöön, muo¬ 
dostamaan vaikutteensa ja herätteensä toiminnallaan sen 
ympärille, ikään kuin verhoiksi, silloin he maakehityksellään 
rakentavat perustuksen suurelle yhteisölle, joka kauttaaltaan 
voi olla Kristus-hengen läpäisemä, Kristus-virikkeen täyttä- 
mä, läpeensä kristuspitoistunut. 

Näemme siis, ettei moraalia tarvitse saarnata, mutta 
että sen voi kyllä perustaa osoittamalla, mitä todella tapah¬ 
tuu, mitä todella on tapahtunut ja mikä toteuttaa asiat sil¬ 
lä tavoin kuin henkisesti erittäin lahjakkaat luonteet ovat 
tunteneet ja oivaltaneet. Tuntee aina omituista liikutusta 
katsellessaan, mitä Goethe sinä hetkenä, jolloin hän kadotti 
ystävänsä, herttua Karl Augustin, VVeimarissa pitkässä kir¬ 
jeessä kirjoittaa ja sitten samana päivänä — vuonna 1828 , 
kolme ja puoli vuotta ennen kuolemaansa, niin sanoak- 


78 


semme elämänuransa lopulla — kirjoittaa päiväkirjaansa 
ihmeelliset sanat: ”Koko järkevää maailmaa on pidettävä 
suurena, kuolemattomana yksilönä, joka lakkaamatta saa ai¬ 
kaan välttämätöntä ja siten tekee itsensä sattuman herraksi.” 
Voisiko sellainen ajatus mitenkään muuten saada suurem¬ 
paa todellisuutta ja havainnollisuutta kuin siten, että kuvit¬ 
telemille tämän yksilön toimivan luovana, keskuudessamme 
ja itsemme toimivan luovina yhdessä hänen kanssaan? Gol¬ 
gatan mysteerissä on suurempi yksilö liittynyt ihmiskunnan 
kehitykseen, ja tietoisesti järjestämällä elämänsä niin kuin 
edellä on kuvattu ihmiset jäsentyvät Kristus-virikkeen ym¬ 
pärille, niin että sille muodostuu ikään kuin verho, niin kuin 
ruumis elävälle olennolle, kuin kuori ytimelle. 

Minulla olisi vielä paljon puhumista hyveestä teoso¬ 
fian valossa. Erikoisesti voisin laajasti ja painavasti tarkas¬ 
tella totuudellisuutta ja sen suhdetta karmaan. Teosofinen 
maailmankatsomus tuo karma-ajatuksen pakostakin yhä 
enemmän ihmiskunnan kehitykseen. Ihmisen tulee sen vai¬ 
kutuksesta yhä enemmän oppia elämään niin. että hänen 
hyveensä vastaavat karmaa. Karma-ajatuksen vaikutuksesta 
ihmisen täytyy oppia myös, ettei hän myöhemmillä teoillaan 
saa kieltää aikaisempia tekojaan. Elämän johdonmukaisuu¬ 
den, tehtyjen tekojemme omaksumisen täytyy kerran tulla 
tekijäksi ihmiskunnan kehityksessä. Huomaamme ihmisen 
olevan vielä hyvin kaukana siitä. On tunnettu tosiasia, että 
ihminen silittelee tekojaan. Tarkastelun kohteeksi voisi ot¬ 
taa sen, että ihminen on vastuussa teoistaan, että hänen tu¬ 
lee omaksua karma tajuntaansa. 

Mutta paljon tulette vielä löytämään näissä kolmessa 
esitelmässä annetuista suuntaviivoista. Tulette huomaamaan 
esim., kuinka hedelmällisiä nämä ajatukset voivat olla, jos 
niitä edelleen kehittelette. Muistatte, että ihmisen on maa- 
kehityksen loppuun asti yhä uudelleen ruumistuttava — se 
kuuluu läksyyn. Samoin, että ihminen voi kaiken sen, mitä 
hän on kuvattuihin hyveisiin katsoen puoleen tai toiseen 
lyönyt laimin, vapaan tahtonsa mukaan muuttaa, niin että 
syntyy tasapaino, kohtuudentila. Siten vähitellen voidaan 
saavuttaa päämäärä, jota on luonnehdittu kuvauksella Kris- 
tus-vuodatuksen ympärille muodostuvasta verhosta. 

Emme siis näe edessämme vain yleisen ihmisveljeyden 
abstraktista, ajatuksellista ihannetta, joka kylläkin saa voi¬ 
makkaita virikkeitä, jos asetamme perustukseksi teosofisen 
maailmankatsomuksen, vaan näemme, myös, että maake- 
hityksessämme on jotakin todellista, että siinä piilee viri¬ 
ke, joka on Golgatan mysteerissä tullut maailmaan. Mutta 
huomaamme myös olevamme pakotetut vaikuttamaan aisti - 
mussieluumme, älysieluumme ja tietoisuussieluumme niin, 
että tämä ihanneolento tulee todelliseksi ja että olemme 
yhdistyneet tähän olentoon niin kuin suureen kuolematto¬ 
maan yksilöön. Ajatus, että vain yhtyminen tämän suuren 
yksilön kanssa ehjäksi kokonaisuudeksi luo mahdollisuuden 
jatkuvaan kehitykseen, toteutuu toisessa moraaliperiaattees- 
sa: Mitä teet niin kuin tekosi olisi syntynyt yksinomaan si¬ 
nusta itsestäsi, se sysää sinua poispäin, loitontaa sinua tuosta 
suuresta yksilöstä, ja siten sinä tuhoat jotakin. Mutta mitä 
teet tämän suuren kuolemattoman yksilön rakentamiseksi 

edellä kuvatulla tavalla, sen teet koko maailmanelimistön 
kehitykseksi ja jatkuvaksi elämäksi. 

Meidän tarvitsee vain asettaa eteemme nämä kaksi aja¬ 
tusta vaikutuksineen, ja me näemme, että ne eivät moraalia 
vain saarnaa, vaan myös perustavat. Sillä pelottava ja kau¬ 
histava ja kaikki vastakkaiset halut tukahduttava on ajatus: 
Tuhoat teollasi sitä, mitä sinun pitäisi rakentaa. Mutta hy¬ 
viin tekoihin, vieläpä voimakkaisiin moraalisiin vaikutuk¬ 
siin innoittava on ajatus: Sinä rakennat tätä kuolematonta 
yksilöä, sinä teet itsesi tämän kuolemattoman yksilön jäse¬ 
neksi. Sillä ei ole moraalia vain saarnattu, vaan sillä on vii¬ 
tattu ajatuksiin, jotka voivat olla itse moraalisia herätteitä ja 
vaikutteita, ajatuksiin jotka pystyvät moraalin perustamaan. 

Sellainen moraali seuraa teosofisesta maailmankatso¬ 
muksesta ja teosofisesta mielenlaadusta sitä nopeammin, 
mitä enemmän totuutta viljellään.Tämän ilmaisemisen näis¬ 
sä kolmessa esitelmässä olen asettanut tehtäväkseni. Mo¬ 
neen asiaan on voitu vain viitata, mutta teidän oma sielunne 
on kehittävä edelleen monia näinä kolmena iltana esitet¬ 
tyjä ajatuksia. Niin käy useimmissa yhteisissä tilaisuuksissa 
täällä maan päällä. Ollessamme koolla, Kuten nyt täällä me 
Keski-ja Pohjois-Euroopan teosofit, yhteisessä tutkistelussa 
ja antaessamme tällaisissa kokouksissa heränneiden ajatus¬ 
ten edelleen kaikua sielussamme, toteamme parhaiten, että 
teosofia on, jo nyt, laskeva perustuksen todella henkiselle 
elämälle. Ollessamme jälleen pakotetut eroamaan tiedäm¬ 
me kuitenkin olevamme usein yhdessä teosofisissa ajatuk¬ 
sissamme, ja tämä tieto on samalla myös moraalinen sysäys. 

Tieto, että samat ihanteet yhdistävät ihmisiin, jotka tavalli¬ 
sesti ovat ulkonaisesti kaukana toisistaan, mutta jotka silloin 
tällöin erikoisissa tilaisuuksissa voi tavata, on voimakkaampi 
moraalinen virike kuin alituinen yhdessäolo. 

Se, että me niin ajattelemme yhdessäolostamme, että 
me niin käsitämme yhteiset tutkistelumme, täyttää eri¬ 
koisesti näiden esitelmien lopussa sieluni ajatuksella, jolla 
tahtoisin niin sanoakseni lausua teille jäähyväiset. Se ajatus 
on, ja olen siitä vakuuttunut, että jos tämä niin ripeästi ke¬ 
hittyvä teosofinen elämä oikealla tavalla oivalletaan, niin se 
on oleva myös henkisesti perustavaa laatua. Tällä ajatuksella, 
näillä tunteilla tahdomme päättää nämä tutkistelut. 




82 




